qundao/data-zh-poetry huggingface dataset:
李氏孝义
作者：陶安
朝代：明

鲁之为国多秀民，礼教遗俗醇乎醇。中有孝子全性真，务学唯先厚天伦。骨肉之爱始自亲，厚我能施睦宗姻。母氏派出虞公臣，秉节操心异于人。夫也竟终阃幕宾，江东客途孤怆神。归家奉舅颜和訚，舅兮不知儿陨身。不将脸照桃花春，柏舟为誓甘苦辛。灯窗课读勤绩纫，渐见四子英甡甡。重闱鹤发馀九旬，孙枝满眼皆儒珍。盈门弦诵延缙绅，簦笈远至咸循循。表厥宅里墨榜新，光映岱岳黄河津。良也孝义盖有因，积善有报祯祥频。后贤思齐世蹈仁，河岳久长能与钧。
杨山矶
作者：陶安
朝代：明

东岸矶头拥赤霞，西边沙渚老蒹葭。江流盘束如衣带，水急船迟日又斜。
板子矶
作者：陶安
朝代：明

山连阵云势，飞出大江干。乱石纹如斲，双峦影共寒。蟾蜍伴清夜，龙口束惊湍。爱此琼瑶窟，持杯子细看。
枞阳寓舍
作者：陶安
朝代：明

草木重围路不知，故藏馀暑得秋迟。风惊野竹起黄雀，日下晚山闻画眉。久客未成归去计，累官更觉老来痴。庭松相间榆槐绿，暂展绳床坐片时。
枞阳感旧
作者：陶安
朝代：明

街衢楼阁几千家，掩映诸峰布两涯。岭海路通来货贝，湖溪水落富鱼虾。十年兵火人何处，极目丘墟兔可罝。物盛还衰从可必，荣枯但看上林花。
柘矶
作者：陶安
朝代：明

柘矶诸山如马驰，矶畔轻烟飞鹭鸶。匡庐隐隐望题品，应怪诗翁到得迟。
桐城书事
作者：陶安
朝代：明

丹明翠腻走峰峦，独坐茅庐咏硕宽。石触溪声喧夜枕，云分树影落朝盘。浮屠鼎立频经乱，编户星稀渐得安。北峡关开人马过，不闻刁斗击霜寒。
桐城即事
作者：陶安
朝代：明

东郭涧声急，西藩山势高。井泥淘白骨，础石铲黄蒿。新廨林獐过，虚廛野雉号。从兹远兵难，庶可息民劳。
桐城杂咏四首
作者：陶安
朝代：明

寂寂山之阿，佳菊发崖谷。人言采其英，延年且明目。紫萧间杂生，修茎密不曲。荫此婆娑丛，见萧不见菊。筮人求灵蓍，指萧即其属。刈为五十筹，捧之进玄椟。尊閤洁室中，焚香致恭肃。解韬左右分，假尔吉凶告。恐此或未神，掇取无乃速。金蕤岂不芳，一时意未欲。悠悠岁云暮，凌寒抱幽独。仁杏两巨株，夹立门左右。栽植多历年，干直枝叶茂。两淮兵祸烈，邑屋残燬久。岁徵战舰材，穷谷斧斤走。居然脱戕毙，疑有神明守。此来筑室居，乃喜见骈秀。西株戈戟张，东株车盖覆。又如卫士严，猛气出介胄。主人爱护之，从此保真寿。物遇自有时，不必计迟骤。晚窗坐未久，忽若松风鸣。问言何所鸣，荅云涧水声。我来已再旬，不闻此声清。今夕特尔殊，潺湲复錝铮。岂非冬寒候，万树凄风生。飘荡震原野，廛嚣杂营营。群响有时辍，原泉独流行。昼夜无息机，天然发韶英。去为江与河，洪涛播大瀛。因念古君子，名扬耻过情。美德有根本，广誉久益荣。舍北有废园，灌木深且蕃。剪鏺忽明豁，有物峙草间。瑰颀似人立，乃是石假山。汲泉洗宿翳，三峰各苍颜。亦钟神秀资，似无斧凿痕。此地山既多，层峦缭周垣。烟霏媚朝暮，晴雨皆可观。云何昔人意，因假遂遗真。思欲庐峻顶，㟝嵝悉下陈。泰华在我闼，浩与寥廓邻。
桐城杂咏四首·其一
作者：陶安
朝代：明

寂寂山之阿，佳菊发崖谷。人言采其英，延年且明目。紫萧间杂生，修茎密不曲。荫此婆娑丛，见萧不见菊。筮人求灵蓍，指萧即其属。刈为五十筹，捧之进玄椟。尊閤洁室中，焚香致恭肃。解韬左右分，假尔吉凶告。恐此或未神，掇取无乃速。金蕤岂不芳，一时意未欲。悠悠岁云暮，凌寒抱幽独。
桐城杂咏四首·其三
作者：陶安
朝代：明

晚窗坐未久，忽若松风鸣。问言何所鸣，荅云涧水声。我来已再旬，不闻此声清。今夕特尔殊，潺湲复錝铮。岂非冬寒候，万树凄风生。飘荡震原野，廛嚣杂营营。群响有时辍，原泉独流行。昼夜无息机，天然发韶英。去为江与河，洪涛播大瀛。因念古君子，名扬耻过情。美德有根本，广誉久益荣。
桐城杂咏四首·其二
作者：陶安
朝代：明

仁杏两巨株，夹立门左右。栽植多历年，干直枝叶茂。两淮兵祸烈，邑屋残燬久。岁徵战舰材，穷谷斧斤走。居然脱戕毙，疑有神明守。此来筑室居，乃喜见骈秀。西株戈戟张，东株车盖覆。又如卫士严，猛气出介胄。主人爱护之，从此保真寿。物遇自有时，不必计迟骤。
桐城杂咏四首·其四
作者：陶安
朝代：明

舍北有废园，灌木深且蕃。剪鏺忽明豁，有物峙草间。瑰颀似人立，乃是石假山。汲泉洗宿翳，三峰各苍颜。亦钟神秀资，似无斧凿痕。此地山既多，层峦缭周垣。烟霏媚朝暮，晴雨皆可观。云何昔人意，因假遂遗真。思欲庐峻顶，㟝嵝悉下陈。泰华在我闼，浩与寥廓邻。
桐城杂咏四首·其四
作者：陶安
朝代：明
体裁：古风

舍北有废园，灌木深且蕃。剪鏺忽明豁，有物峙草间。瑰颀似人立，乃是石假山。汲泉洗宿翳，三峰各苍颜。亦钟神秀资，似无斧凿痕。此地山既多，层峦缭周垣。烟霏媚朝暮，晴雨皆可观。云何昔人意，因假遂遗真。思欲庐峻顶，培嵝悉下陈。泰华在我闼，浩与寥廓邻。
桑柘
作者：陶安
朝代：明

绕庭桑柘雨馀肥，郊外人来采得归。太守爱民何吝此，正期蚕熟早成衣。
梦兴云山
作者：陶安
朝代：明

脱迹阎浮三十年，梦中彷佛类生前。正缘理有无生妙，只此能参过去禅。
梦觉
作者：陶安
朝代：明

梦觉山雨来，万点击虚瓦。泠泠玉磬音，堕我羁枕下。回飙撼松涛，曲奏迭高雅。此身卧钧天，傲睨洞庭野。造物慰孤寂，作意为陶写。残夜破幽阒，心耳俱洒洒。清吟荅洪调，勿谓和者寡。
棹歌三首
作者：陶安
朝代：明

虽是澄江镜面平，急流如箭去无声。溯江不遇东风便，十日都无一日程。万里风吹上水船，锦帆腹饱去飘翩。不知犹是长江面，只道乘槎直上天。偶得好风行未遥，风微帆慢浆还摇。云际飞仙在何处，欲凭青鸟寄书招。
棹歌三首·其一
作者：陶安
朝代：明

虽是澄江镜面平，急流如箭去无声。溯江不遇东风便，十日都无一日程。
棹歌三首·其三
作者：陶安
朝代：明

偶得好风行未遥，风微帆慢浆还摇。云际飞仙在何处，欲凭青鸟寄书招。
棹歌三首·其二
作者：陶安
朝代：明

万里风吹上水船，锦帆腹饱去飘翩。不知犹是长江面，只道乘槎直上天。
樵荅
作者：陶安
朝代：明

举网江心得锦鳞，新鲜滋味胜担薪。却欣身与风涛远，榾柮烹茶雪屋春。
樵隐歌
作者：陶安
朝代：明

隐君家住巉山麓，托兴樵苏生计足。得柴既可编为门，伐木还能结成屋。身穿巉山云，春融草树荣欣欣。蓑披巉山雨，翠湿条枚渐翘楚。西风飞霜天又雪，忽见满山黄叶脱。童子相随采薪去，斤斧丁丁在林樾。下山笛弄三两声，檐头风月生馀馨。到家一事满人意，笑指瓦灶炊烟青。逃名物外绝幽雅，厌看市尘飞野马。平生挺挺松柏姿，岂同泛泛刍荛者。君不见朝官待漏冰凝履，寒透鹴貂侵骨髓。何如取将榾柮煨满炉，暖袭围屏晨未起。又不见豪家过冬偏费钱，衣重锦绣榻重毡。何如斫得桑榆烧作火，团栾儿女如添绵。更有酒楼歌髻整，狂客沉酣呼不醒。不及我樵安静境，涧底青荆沸茶鼎。复有爵高多俸禄，巧觅资财餍鱼肉。不及我樵心寡欲，手束乾柴煮齑粥。久无买臣富贵心，列壑层峦留赏音。清猿攀萝同昼暇，黄莺求友闻春吟。巢枝小天地，烂柯短古今。戴云冠兮月在襟，白石为桃苍霞衾。左招农叟右招牧，亦有渔父相追寻。长歌未归藉瑶草，采芝又遇商山老。松花酿醪颜色好，梦魂飞上蓬莱岛。
橹港
作者：陶安
朝代：明

昔年游此地，市井簇人烟。水驿官船鼓，花林酒閤弦。重来尽芦渚，何异变桑田。回望蟂矶在，临流独怅然。
次东无棣
作者：陶安
朝代：明

土屋老荒苔，丰年亦可哀。塔檐飞十级，城址拥孤台。雪积驼蹄陷，云轻鸟翅开。县庭贫少府，举酒更怜才。
次云观尊师竹杖诗韵
作者：陶安
朝代：明

骑马京城春，久矣弃鞭策。甘心曳筇竹，扶持常助力。步屧得平稳，随身共游息。夙怀冰雪操，文彩炯然出。岂无灵寿杖，优老荣禄食。刻鸠仍虑饐，宠赐临几席。遂令衰朽资，无意乞骸骨。何如知几士，逍遥在衢陌。世路渐艰险，老境亦遄疾。与尔且从容，免为物所役。向来经行处，风雨长荆棘。出门今不远，携以慰朝夕。相从憩松涧，暂放枕藓石。虽知有此能，寂寂倚空壁。摩娑惜良材，造化閟灵物。用舍自有时，散逸兴何极。
次安庆
作者：陶安
朝代：明

城楼三面碧回环，掠过烟波棹不闲。认得客涂曾到处，乱云堆里大龙山。
次安庆
作者：陶安
朝代：明

年馀罢争战，地美类承平。茅屋添新户，江流绕旧城。关津遮道问，将帅出郊迎。天晚烟波阔，催行月未明。
次宝公韵
作者：陶安
朝代：明

马首千峰翠郁蟠，掌中六合握成团。天生龙虎真形势，付与英雄万国安。
次宿迁
作者：陶安
朝代：明

过尽长淮北，黄河绕故城。顺风催客去，新冻阻舟行。酒薄情偏洽，鱼肥价转轻。沂州彭别驾，隔境诵廉明。
次张孝夫述怀韵
作者：陶安
朝代：明

芙蓉池馆得秋多，深巷浑无俗客过。河朔明星遥拱极，街衢尺雨任扬波。豸冠风采当重整，驹隙光阴有戟何。坎止流行随所遇，暂时留憩白云窝。
次权伯文韵并以送行二首
作者：陶安
朝代：明

瀑泉喷落大江深，懒棹扁舟钓柳阴。鹤禁烟花春浩浩，龙门雷火暖骎骎。路随山势孤怀壮，风动天机万籁吟。东阁呼茶清夜话，试将寸草叩洪音。稻田秋雨一犁深，江上楼台绿树阴。使客轺车来稳稳，王侯版籍会骎骎。精神独得骊黄外，骚雅元非蟋蟀吟。左辖才兼文武职，拱听当宁赐俞音。
次权伯文韵并以送行二首·其一
作者：陶安
朝代：明

瀑泉喷落大江深，懒棹扁舟钓柳阴。鹤禁烟花春浩浩，龙门雷火暖骎骎。路随山势孤怀壮，风动天机万籁吟。东阁呼茶清夜话，试将寸草叩洪音。
次权伯文韵并以送行二首·其二
作者：陶安
朝代：明

稻田秋雨一犁深，江上楼台绿树阴。使客轺车来稳稳，王侯版籍会骎骎。精神独得骊黄外，骚雅元非蟋蟀吟。左辖才兼文武职，拱听当宁赐俞音。
次杨舜中教授韵
作者：陶安
朝代：明

模写江山愧乏才，雪堂不见老坡来。炎天素扇诗题湿，晚景朱颜酒挽回。与子相依淮甸月，栖身还远禹门雷。客中怀抱方倾倒，吏候庭前事又催。
次枞阳
作者：陶安
朝代：明

白波红日柘家湾，西望枞阳数朵山。惆怅归人辞我去，想过秋浦暮云间。
次汪教授见索茅术诗韵
作者：陶安
朝代：明

清梦相依玉洁堂，未应辟谷学张良。紫芝本是神仙药，细嚼华阳雨露香。
次管时顺韵
作者：陶安
朝代：明

四海何人有鲁连，几时乐土似尧年。锦江雪浪浮云外，黄鹤风烟战马前。与子飘然同桂楫，昨宵忽尔梦芝田。从来建业兴龙地，莫学稽山掉酒船。
次董参政送杨季常诗韵
作者：陶安
朝代：明

总戎戡定称雄豪，帐下有客如枚皋。笔端霜气塞关口，貔貅万队无哗嚣。山环壁垒拥节旄，民亦捍敌持弓刀。平生意气感知己，国步如此忧叨叨。宰臣动喜片语褒，两眼如月鉴履操。烧原难留狡兔穴，海涛不撼游龙艘。人主当念阃外劳，不独相业归萧曹。时平班师拜阙下，遥睇虎豹天何高。
次蒲台
作者：陶安
朝代：明

晓廛集似鸟投林，密栅缘墙布棘针。冷雾障天云木暗，暖风着地雪泥深。济流东去长归海，蜀客西来远货金。喜遇采江香酝卖，一尊见贶慰乡心。
次西无棣二首
作者：陶安
朝代：明

寒砭肌骨酷如刀，雪走风行足力劳。粝粟充饥裘袄弊，老天正是养英豪。须结坚冰断数茎，每逢村墅少纾情。仆夫皴手轮迟辗，行到日斜方近城。
次西无棣二首·其一
作者：陶安
朝代：明

寒砭肌骨酷如刀，雪走风行足力劳。粝粟充饥裘袄弊，老天正是养英豪。
次西无棣二首·其二
作者：陶安
朝代：明

须结坚冰断数茎，每逢村墅少纾情。仆夫皴手轮迟辗，行到日斜方近城。
次韩子鲁见寄诗韵
作者：陶安
朝代：明

自笑平生山泽容，岂能奏对大廷中。天风稳举高飞鹄，江月遥怜双影鸿。每怀馆阁亲三益，拟具船车送五穷。应被昌黎嗤我鄙，何时一见扣洪钟。
次韵二首
作者：陶安
朝代：明

雨后芹池长绿波，幡然来此听弦歌。舟舆熟路江头近，父子欢情客里多。春馆称觞衣舞綵，晚窗题句扇裁罗。笑看清俸供甘旨，奈此广文官冷何。石上纶垂碧海波，山中兴在紫芝歌。先生阅世身长健，当代求贤意正多。老骥独能谙步骤，冥鸿全不被蒐罗。浙东文物从前盛，如此期颐有几何。
次韵二首·其一
作者：陶安
朝代：明

雨后芹池长绿波，幡然来此听弦歌。舟舆熟路江头近，父子欢情客里多。春馆称觞衣舞綵，晚窗题句扇裁罗。笑看清俸供甘旨，奈此广文官冷何。
次韵二首·其二
作者：陶安
朝代：明

石上纶垂碧海波，山中兴在紫芝歌。先生阅世身长健，当代求贤意正多。老骥独能谙步骤，冥鸿全不被蒐罗。浙东文物从前盛，如此期颐有几何。
次韵刘彦炳典签感秋七首
作者：陶安
朝代：明

凉风肃庭户，爱此山气幽。森然林间叶，倏尔水上浮。维天有四时，高爽莫若秋。中情苟恬晏，无劳慕丹丘。我本隐逸人，手种篱菊黄。养真亦好道，忽已五十霜。夜凉不能寐，稽古灯在床。天明驱马出，秋兴满江乡。英雄逐秦鹿，诸兵日相侵。义师独缟素，感动天下心。三杰功名显，亚父终陆沈。时方求善策，不计陈平金。孤桐倚绝壁，长养材质奇。截为焦尾琴，奏成白雪辞。倘非爨下声，知者复谁其。物固有佳遇，待时何足悲。名爵得固易，设施为甚难。房杜居黄閤，功业弥两间。志士绎遗经，有得心自欢。一朝乘飞云，龙鳞或能攀。切直慕汲黯，孤忠悯湘累。怀才若尽展，膏泽靡不滋。每思汤武兴，能用伊吕为。君子处心正，何嫌迹逶迤。九月霜未降，青溪尚瀰漫。惊飙飒蒲柳，苍桂秀团团。倚杖观白云，孤飞时往还。穷达听天命，怡然绝忧叹。
次韵刘彦炳典签感秋七首·其一
作者：陶安
朝代：明

凉风肃庭户，爱此山气幽。森然林间叶，倏尔水上浮。维天有四时，高爽莫若秋。中情苟恬晏，无劳慕丹丘。
次韵刘彦炳典签感秋七首·其七
作者：陶安
朝代：明

九月霜未降，青溪尚瀰漫。惊飙飒蒲柳，苍桂秀团团。倚杖观白云，孤飞时往还。穷达听天命，怡然绝忧叹。
次韵刘彦炳典签感秋七首·其三
作者：陶安
朝代：明

英雄逐秦鹿，诸兵日相侵。义师独缟素，感动天下心。三杰功名显，亚父终陆沈。时方求善策，不计陈平金。
次韵刘彦炳典签感秋七首·其二
作者：陶安
朝代：明

我本隐逸人，手种篱菊黄。养真亦好道，忽已五十霜。夜凉不能寐，稽古灯在床。天明驱马出，秋兴满江乡。
次韵刘彦炳典签感秋七首·其五
作者：陶安
朝代：明

名爵得固易，设施为甚难。房杜居黄閤，功业弥两间。志士绎遗经，有得心自欢。一朝乘飞云，龙鳞或能攀。
次韵刘彦炳典签感秋七首·其六
作者：陶安
朝代：明

切直慕汲黯，孤忠悯湘累。怀才若尽展，膏泽靡不滋。每思汤武兴，能用伊吕为。君子处心正，何嫌迹逶迤。
次韵刘彦炳典签感秋七首·其四
作者：陶安
朝代：明

孤桐倚绝壁，长养材质奇。截为焦尾琴，奏成白雪辞。倘非爨下声，知者复谁其。物固有佳遇，待时何足悲。
次韵前进士唐仲文登黄山诗
作者：陶安
朝代：明

献策当年动玉音，云霄旧路复追寻。江山聊寄登临兴，草木犹知抚字心。菊意渐香螃蟹实，松阴乍冷鹤猿吟。荒岩醉访歌台迹，雨长苔花翠湿襟。
次韵嵩溪悼马
作者：陶安
朝代：明

帝选龙驹不泛常，特搜下土遣王良。蹑云疾足应先逝，恋主真情恐未忘。月满瑶池飞驭远，尘栖金勒旧槽荒。如君自有方皋眼，天驷储精午位阳。
次韵彻通理秋日驿中二首
作者：陶安
朝代：明

几年江海拟同群，又隔钟山一片云。驿路秋高人渐远，征袍霜重火频熏。台臣鹗荐多知己，天子龙飞旧献文。我亦南宫老词客，何时把臂慰前闻。惊看冀北马空群，闭户探玄学子云。独念邦家情未已，何心富贵势如云。典谟总是经纶事，馆阁应需黼黻文。安得灯前一夜话，平生倾倒叩奇闻。
次韵彻通理秋日驿中二首·其一
作者：陶安
朝代：明

几年江海拟同群，又隔钟山一片云。驿路秋高人渐远，征袍霜重火频熏。台臣鹗荐多知己，天子龙飞旧献文。我亦南宫老词客，何时把臂慰前闻。
次韵彻通理秋日驿中二首·其二
作者：陶安
朝代：明

惊看冀北马空群，闭户探玄学子云。独念邦家情未已，何心富贵势如云。典谟总是经纶事，馆阁应需黼黻文。安得灯前一夜话，平生倾倒叩奇闻。
次韵溪居六绝
作者：陶安
朝代：明

水长清溪昼濯缨，邻家门巷共新晴。东风偶尔加嘘拂，便见闲花态度轻。报到韶华太半回，庭前桃杏一齐开。蝶蜂留恋多情甚，才到花残便不来。荣华无定若漂流，何似忘机狎海鸥。傥使题桥言不应，相如岂不见人羞。帘捲从教燕子归，倚栏閒看浪花飞。晚风欲定依然起，又鼓狂澜触石矶。客来沽酒醉婆娑，童子垂纶钓绿波。檐外雨晴春树茂，无心勾引鸟声多。暖天涨雾结春阴，花片随波半欲沈。病鹤翎疏飞不起，却输黄鸟占高林。
次韵溪居六绝·其一
作者：陶安
朝代：明

水长清溪昼濯缨，邻家门巷共新晴。东风偶尔加嘘拂，便见闲花态度轻。
次韵溪居六绝·其三
作者：陶安
朝代：明

荣华无定若漂流，何似忘机狎海鸥。傥使题桥言不应，相如岂不见人羞。
次韵溪居六绝·其二
作者：陶安
朝代：明

报到韶华太半回，庭前桃杏一齐开。蝶蜂留恋多情甚，才到花残便不来。
次韵溪居六绝·其五
作者：陶安
朝代：明

客来沽酒醉婆娑，童子垂纶钓绿波。檐外雨晴春树茂，无心勾引鸟声多。
次韵溪居六绝·其六
作者：陶安
朝代：明

暖天涨雾结春阴，花片随波半欲沈。病鹤翎疏飞不起，却输黄鸟占高林。
次韵溪居六绝·其四
作者：陶安
朝代：明

帘捲从教燕子归，倚栏閒看浪花飞。晚风欲定依然起，又鼓狂澜触石矶。
次韵画松二首
作者：陶安
朝代：明

铁干宛如韦偃笔，误令工匠施刀尺。阴森黛色千古深，髣髴霜痕半天湿。猿鹤清音恍在庭，龙虎白骨坚如石。从知能事不易成，画水犹云日踰十。苍标当入凌烟笔，相去青天不盈尺。独持劲节冬雪寒，长带恩光朝露湿。回枝忽变老蛟形，托根不向悬崖石。按图必求如此材，待搆明堂价增十。
次韵画松二首·其一
作者：陶安
朝代：明
体裁：古风

铁干宛如韦偃笔，误令工匠施刀尺。阴森黛色千古深，髣髴霜痕半天湿。猿鹤清音恍在庭，龙虎白骨坚如石。从知能事不易成，画水犹云日踰十。
次韵画松二首·其二
作者：陶安
朝代：明

苍标当入凌烟笔，相去青天不盈尺。独持劲节冬雪寒，长带恩光朝露湿。回枝忽变老蛟形，托根不向悬崖石。按图必求如此材，待搆明堂价增十。
次韵秋声
作者：陶安
朝代：明

忽然金气撼山林，响应天机捷似砧。随处西风能触物，当空明月独知音。乍凉不寐偏盈耳，静夜长鸣杂鼓琴。应是蓐收嫌寂寞，做成商调答清吟。
次韵答徐志仁
作者：陶安
朝代：明

出山意气动人多，苍古姿仪逼籀科。大府君侯亲拥彗，故乡文物贵联珂。江花香映麻姑酒，云锦光分织女河。帐底从容劳借箸，兵筹国计直无阿。
次韵贺汪炳叔董贯道二典签同寄诸博士余掌兵曹与博士厅隔一壁耳
作者：陶安
朝代：明

虎旅传呼晓坐厅，千官如拱北辰星。昼长馆阁无尘到，时诵文章隔壁听。席上恩光在莲炬，杯馀风味想茶经。诸贤同力扶持处，红日升天破晦冥。
次鲸川
作者：陶安
朝代：明

北来州郡谩纷纭，喜见连甍插翠云。万货鬻廛人四合，两州联境水中分。道间昼拥盐车骥，桥左宵屯鼓垒军。呼酒灯前沾醉后，青绫被冷火微熏。
次黄观澜韵二首
作者：陶安
朝代：明

治古麟在郊，山气结丹甑。淳风变禾黍，列国事吞并。秦隋虽富强，莫与仁义竞。所以王者兴，四海苏久病。埋金地脉宽，遐壤悉退听。大致文武才，总握造化柄。江汉日以清，嘉鱼荐芳饤。邂逅有君子，知几适天性。作室贵杞楠，炊黍资釜甑。雄才萃天策，六合遂兼并。古今一俛仰，维人信无竞。勿言岁云迈，学老无疵病。高飞择木栖，好音动清听。右掖苍柏阴，挥笔司文柄。时相最好贤，招邀共觞饤。偶幸接微吟，独惭野夫性。
次黄观澜韵二首·其一
作者：陶安
朝代：明

治古麟在郊，山气结丹甑。淳风变禾黍，列国事吞并。秦隋虽富强，莫与仁义竞。所以王者兴，四海苏久病。埋金地脉宽，遐壤悉退听。大致文武才，总握造化柄。江汉日以清，嘉鱼荐芳饤。邂逅有君子，知几适天性。
次黄观澜韵二首·其二
作者：陶安
朝代：明

作室贵杞楠，炊黍资釜甑。雄才萃天策，六合遂兼并。古今一俛仰，维人信无竞。勿言岁云迈，学老无疵病。高飞择木栖，好音动清听。右掖苍柏阴，挥笔司文柄。时相最好贤，招邀共觞饤。偶幸接微吟，独惭野夫性。
武昌城西观战
作者：陶安
朝代：明

杀气黯沙场，呼声动女墙。官军皆虎奋，残寇尚鸱张。火镞飞孤垒，霜戈出万航。笑渠俄却走，垂灭更披猖。
毗陵道中
作者：陶安
朝代：明

孤帆斜日领舟行，远道无山为送迎。沙店疏篱堪问酒，烟村高树不闻莺。一湾野水鸥波静，到处蘋香客思清。莫叹飞蓬类踪迹，成名自昔在书生。
水调歌头 九首 其一 送汪教授
作者：陶安
朝代：明

都城柳丝绿，曾跨锦骢游。玉堂紫薇花发，不听故人留。却忆江东云树，薄采浙西芹藻，毡冷亦风流。移榻谢山下，菡萏碧波浮。煮茶垆，题诗笔，庋书楼。潇潇官舍，如此疏鬓不胜秋。教雨润流名郡，爱日晴烘归路，未许久林邱。回首五云里，鸣玉凤池头。
水调歌头 九首 其三 送天门山长马玉相
作者：陶安
朝代：明
体裁：词

江上两峰立，门户自天开。香芹翠绕精舍，畅望美人来。麟凤洲中仙骨，龙虎榜中文物，绛帐育英才。椽笔泚银浪，澎湃走风雷。锦盈机，冰作鉴，玉无埃。笑谈驰骋，今古况是旧经魁。培植三年盛业，脩举前时旷典，回首把离杯。老桂吐清馥，飞步上瑶台。
水调歌头 九首 其二 送宗文山长孔子充秩满
作者：陶安
朝代：明
体裁：词

东鲁圣人后，流派浙江东。一家叔侄兄弟，取俊棘围中。雁荡秀分灵嶂，蟾阙香熏老桂，文燄烂摩空。讲鼓震铅阜，户屦蔼儒风。一角麟，千里马，九和弓。人材超伟，如此道出紫阳翁。正拟洪钟待叩，便跨征鞍归去，多士诵成功。再踏玉京路，射策大明宫。
水调歌头 九首 其五 赠医官徐齐山
作者：陶安
朝代：明
体裁：词

柯山倚天碧，秀耸浙东南。惟公与山齐德，结屋对巉岩。门外紫芝瑶草，窗下丹炉玉杵，元气此钟含。药镜发灵彩，金匮启玄缄。凤凰台，龙虎地，驻行骖。佳声飞满，当路毡冷自能谙。手握回生大造，心悟成仙秘诀，神效过苏耽。云外鹤书至，衣袂染柔蓝。
水调歌头 九首 其四 赠王义庵
作者：陶安
朝代：明
体裁：词

先生乃儒者，有道出羲黄。袖将攀桂名手，种作杏林芳。江月玻瓈万顷，山雪琼瑶一色，开户挹寒光。清气满胸臆，何况有奇方。鹤凌云，鹏击水，凤鸣阳。平生济物，心在随寓寄行藏。丹鼎芙蓉紫艳，宝杵芝苓玉屑，坚子避膏肓。神圣可医国，功奏十全良。
水调歌头 九首 送汪教授
作者：陶安
朝代：明

都城柳丝绿，曾跨锦骢游。玉堂紫薇花发，不听故人留。却忆江东云树，薄采浙西芹藻，毡冷亦风流。移榻谢山下，菡萏碧波浮。煮茶垆，题诗笔，庋书楼。潇潇官舍，如此疏鬓不胜秋。教雨润流名郡，爱日晴烘归路，未许久林邱。回首五云里，鸣玉凤池头。东鲁圣人后，流派浙江东。一家叔侄兄弟，取俊棘围中。雁荡秀分灵嶂，蟾阙香熏老桂，文燄烂摩空。讲鼓震铅阜，户屦蔼儒风。一角麟，千里马，九和弓。人材超伟，如此道出紫阳翁。正拟洪钟待叩，便跨征鞍归去，多士诵成功。再踏玉京路，射策大明宫。江上两峰立，门户自天开。香芹翠绕精舍，畅望美人来。麟凤洲中仙骨，龙虎榜中文物，绛帐育英才。椽笔泚银浪，澎湃走风雷。锦盈机，冰作鉴，玉无埃。笑谈驰骋，今古况是旧经魁。培植三年盛业，脩举前时旷典，回首把离杯。老桂吐清馥，飞步上瑶台。先生乃儒者，有道出羲黄。袖将攀桂名手，种作杏林芳。江月玻瓈万顷，山雪琼瑶一色，开户挹寒光。清气满胸臆，何况有奇方。鹤凌云，鹏击水，凤鸣阳。平生济物，心在随寓寄行藏。丹鼎芙蓉紫艳，宝杵芝苓玉屑，坚子避膏肓。神圣可医国，功奏十全良。柯山倚天碧，秀耸浙东南。惟公与山齐德，结屋对巉岩。门外紫芝瑶草，窗下丹炉玉杵，元气此钟含。药镜发灵彩，金匮启玄缄。凤凰台，龙虎地，驻行骖。佳声飞满，当路毡冷自能谙。手握回生大造，心悟成仙秘诀，神效过苏耽。云外鹤书至，衣袂染柔蓝。良医比良相，活物是奇功。乾坤万古生意，收入药囊中。屋上石城云树，砌下秦淮烟浪，掩映杏花红。仲景有家学，照耀大江东。悟金丹，传宝诀，契参同。一方共仰，司命台閤誉何崇。谈笑香生兰室，指顾春回茅舍，沉痼扫除空。行矣展高志，寿域蔼仁风。秋高兴何远，爽气掬星河。雨晴山势飞动，楼外雁来多。丹桂香凝幕府，银烛光摇青琐，试问夜如何。天地大无外，老子尽婆娑。写兵机，脩马政，咏铙歌。西风莫添，华发壮志未消磨。眼见帝都龙虎，人似仙洲麟凤，留我共銮坡。把酒暂舒啸，明月借金波。天地一开辟，日月几东西。古今气化无息，万物岂能齐。春树珍禽韵巧，秋水红鳞影捷，松石伴幽栖。佳景与心会，得句或无题。碧油幢，苍玉佩，紫金泥。明时文武，勋业我亦弃锄犁。志在螭头直笔，道在床头古易，奏策济群黎。野鹤忽飞到，清梦绕山溪。皇天万物祖，生气本冲和。忍令古今天下，治少乱常多。血溅中原戎马，烟起长江樯橹，沧海沸鲸波。割据十三载，无处不干戈。问皇天，天不语，意如何。几多佳丽，都邑烟草莽平坡。苔锁河边白骨，月照闺中嫠妇，赤子困沉痾。天运必有在，早听大风歌。
水调歌头 其七 秋兴
作者：陶安
朝代：明
体裁：词

秋高兴何远，爽气掬星河。雨晴山势飞动，楼外雁来多。丹桂香凝幕府，银烛光摇青琐，试问夜如何。天地大无外，老子尽婆娑。写兵机，脩马政，咏铙歌。西风莫添，华发壮志未消磨。眼见帝都龙虎，人似仙洲麟凤，留我共銮坡。把酒暂舒啸，明月借金波。
水调歌头 其九 偶述
作者：陶安
朝代：明
体裁：词

皇天万物祖，生气本冲和。忍令古今天下，治少乱常多。血溅中原戎马，烟起长江樯橹，沧海沸鲸波。割据十三载，无处不干戈。问皇天，天不语，意如何。几多佳丽，都邑烟草莽平坡。苔锁河边白骨，月照闺中嫠妇，赤子困沉痾。天运必有在，早听大风歌。
水调歌头 其八 言怀
作者：陶安
朝代：明
体裁：词

天地一开辟，日月几东西。古今气化无息，万物岂能齐。春树珍禽韵巧，秋水红鳞影捷，松石伴幽栖。佳景与心会，得句或无题。碧油幢，苍玉佩，紫金泥。明时文武，勋业我亦弃锄犁。志在螭头直笔，道在床头古易，奏策济群黎。野鹤忽飞到，清梦绕山溪。
水调歌头 其六 赠台医张氏
作者：陶安
朝代：明
体裁：词

良医比良相，活物是奇功。乾坤万古生意，收入药囊中。屋上石城云树，砌下秦淮烟浪，掩映杏花红。仲景有家学，照耀大江东。悟金丹，传宝诀，契参同。一方共仰，司命台閤誉何崇。谈笑香生兰室，指顾春回茅舍，沉痼扫除空。行矣展高志，寿域蔼仁风。
水龙吟 三首 其一 寿青溪主者
作者：陶安
朝代：明

先生文武长才，五城三岛频来去。绛霄绕室，紫烟炼鼎，青云得路。铜狄摩挲，琳书披阅，玉京游步。想乘牛函谷，飞凫邺郡，今与古、同高趣。一曲青溪回护。自逍遥、蕊宫深处。黄眉洗髓，洪崖拍手，赤松为侣。桃实千年，芝茎三秀，喜迎初度。任九霞、觞满七星车转，看仙童舞。
水龙吟 三首 寿青溪主者
作者：陶安
朝代：明

先生文武长才，五城三岛频来去。绛霄绕室，紫烟炼鼎，青云得路。铜狄摩挲，琳书披阅，玉京游步。想乘牛函谷，飞凫邺郡，今与古、同高趣。一曲青溪回护。自逍遥、蕊宫深处。黄眉洗髓，洪崖拍手，赤松为侣。桃实千年，芝茎三秀，喜迎初度。任九霞、觞满七星车转，看仙童舞。碧天双岫门开，澄澜幽竹环仙境。长庚孕秀，明河借润，孤蟾争炯。叠嶂楼前，桐君山下，几年驰骋。说芹池雨化，杏坛春满，缃卷富、青衿整。桑柘鹅湖佳景。对清樽、且忘毡冷。紫阳罄欬，春雷响震，秋虫声静。老屋无尘，短檠听雪，寒炉烹茗。看回头、捧得诏黄香墨，出中书省。酒阑和梦登程，秋阴压得征鞍重。似华峰霜隼，禹门雷鲤，丹山云凤。滴露松窗，煮泉术鼎，漉冰齑瓮。向金闺高步，羽林雄论，便写就、中兴颂。主将远提兵众。细评量、古人言动。太公韬略，萧何图籍，孔明擒纵。茗荚吹香，芝英产秀，荔支脩贡。更此行、妙处访求贤俊，助明时用。
水龙吟 其三 送人出使
作者：陶安
朝代：明
体裁：词

酒阑和梦登程，秋阴压得征鞍重。似华峰霜隼，禹门雷鲤，丹山云凤。滴露松窗，煮泉术鼎，漉冰齑瓮。向金闺高步，羽林雄论，便写就、中兴颂。主将远提兵众。细评量、古人言动。太公韬略，萧何图籍，孔明擒纵。茗荚吹香，芝英产秀，荔支脩贡。更此行、妙处访求贤俊，助明时用。
水龙吟 其二 送李国用赴宗文山长
作者：陶安
朝代：明
体裁：词

碧天双岫门开，澄澜幽竹环仙境。长庚孕秀，明河借润，孤蟾争炯。叠嶂楼前，桐君山下，几年驰骋。说芹池雨化，杏坛春满，缃卷富、青衿整。桑柘鹅湖佳景。对清樽、且忘毡冷。紫阳罄欬，春雷响震，秋虫声静。老屋无尘，短檠听雪，寒炉烹茗。看回头、捧得诏黄香墨，出中书省。
江上大风入泊橹港
作者：陶安
朝代：明

底事惊飙怒不平，雄涛起立势如争。金鳌脊上三山舞，铁骑声中万鼓轰。使客孤舟先入港，水军高枕罢催程。身逢险阻心逾定，独爱云霄砥柱擎。
江东道院
作者：陶安
朝代：明

福地浑无案牍尘，黄堂清静控江津。仙凡只隔门前水，僚吏常如物外人。衙鼓晴敲琪树晓，戟香暖透碧桃春。政平讼简恩波远，胜读黄庭礼玉晨。
江色
作者：陶安
朝代：明

竹屋晨启关，江色直飞入。空碧压几案，阴阴四壁湿。玻瓈作天地，泠然手可挹。万象随升降，元气动呼吸。临岸步观涨，石阶没千级。岷巴与湘汉，众水大会集。合流东北去，海水亦起立。
江行新齐
作者：陶安
朝代：明

云开天日明，风顺水波平。造物怜迟暮，今朝快此程。优优坐舟子，坦坦履夷庚。路过铜陵后，山从荻港迎。
沂州纪事
作者：陶安
朝代：明

马蹄踏雪入沂州，山拥孤城水左流。瓦瓮春浮黄米酒，铁釭冻结紫苏油。屏车念旧携宾访，阃幕知名遣使留。酌别东郊人满道，馀情未已立凝眸。
沧州五龙池
作者：陶安
朝代：明

帝遣神鳞变化雄，圆湫澄碧隐幽宫。天浮片影星芒动，地涌灵源海脉通。五色蜿蜒遗旧迹，一方润泽溥玄功。我来亦待风雷信，烧尾桃花暖浪中。
河如带
作者：陶安
朝代：明

虎有爪，雕有翼。爪擒猛兽威愈张，翼奋高云身起疾。自从轵道释降王，火旗龙马趋咸阳。丞相淮阴文武并，良平片舌摧彊梁。开国功臣定王霸，捲除虐网民归化。壶关仁义决雌雄，马上安能得天下。且如吏才世常有，何亡如失左右手。傥非神计六出奇，空陷荥阳虎狼口。长乐置酒朝仪新，天子之尊世一人。元勋虽是称三杰，鸿业皆由得众臣。臣有才，君所倚。元首股肱为一体，家国遄兴每因此。若使虎无爪兮雕无翼，横飞怒搏将何以，狐兔鹪鹩䓁焉尔。高皇念功能重酬，剖符裂土封诸侯。刑白马，宣盟辞，告于上下之神祗。神祗洋洋明鉴知，盟若曰：山如砺，河如带，地老天荒国长在。河如带，山如砺，子子孙孙千百世。铁为劵，丹为书，视彼竹帛坚有馀。金作匮，石作室，藏之宗庙何深密。分茅食邑布州郡，雉粉衣裳龟纽印。谢恩凤阙拜且言，长与汉室为藩垣。后来疑忌含怒怨，激得王侯屡生变。戮豨醢越夷韩族，请苑利民翻系狱。渐次国除真可怜，几家能得传曾玄。口血未乾言自食，无怪残刑有武宣。争如待下推恩德，保全功臣扶社稷。周家虽不誓山河，国与诸侯绵八百。君心诚信能确守，带砺不盟天亦祐。君心诚信苟有亏，带砺虽盟终自欺。君不见吕后在前莽操后，还赖功臣同拯救。河流山峙尚依然，不似人心不长久。
泊吴兴
作者：陶安
朝代：明

屋覆长桥客舣舟，玻瓈窟宅冷涵秋。塔穿云表万松嶂，水注城心两岸楼。列肆晨喧分海错，重帘昼捲起吴讴。玉堂翰墨多遗迹，安定祠前更少留。
泊巴河
作者：陶安
朝代：明

兰溪行过后，迤逦到巴河。江狭无矶险，沙平有港多。邻舟同永夜，渔火照寒波。独惜年华晏，其如道远何。
泊慈湖
作者：陶安
朝代：明

望阙无三舍，维舟忽再宵。欲晴微露日，近晚渐停飙。试起川神语，难稽国命招。迟明当发棹，带月荡江潮。
泊新生洲
作者：陶安
朝代：明

中流突起新生洲，南岸犹称下矮刘。熟睡不须愁夜雨，晓看黄鹤立云头。
泊松山湖
作者：陶安
朝代：明

风逆湖波涌，维舟傍浅沙。松山双石巘，茅舍几人家。霜树明丹叶，寒蔬长绿芽。客乡今夜月，伴我宿芦花。
泊江州
作者：陶安
朝代：明

江云绀绿夕阳边，江水空明海气连。一点远帆如白鸟，数声急鼓隔苍烟。浔阳九派疑无地，庐阜千峰直造天。清夜开樽酹司马，琵琶亭下月当船。
泊池口作
作者：陶安
朝代：明

水陆程俱历，星霜岁欲更。儿孙望人至，风雪止吾行。照影篷窗烛，吹香土灶羹。偶然泊池口，惊见旧儒生。
泊沙口
作者：陶安
朝代：明

漠漠寒云野，垂垂暮雨天。苍湾龙尾掉，紫石马肝悬。击火炊陈米，分盐换小鲜。疾风从震荡，终夜自安眠。
浊酒
作者：陶安
朝代：明

浊醪杯面涨桃花，雪后阳春满一槎。醉里若逢年少日，更攀北斗酌流霞。
浔阳道中二首
作者：陶安
朝代：明

百丈牵船未得閒，苍烟白雾渺茫间。寒芦无际人行久，高岸迢遥不见山。水急船迟荡桨勤，微风不动又斜曛。可怜行子心如箭，不及西飞一片云。
浔阳道中二首·其一
作者：陶安
朝代：明

百丈牵船未得閒，苍烟白雾渺茫间。寒芦无际人行久，高岸迢遥不见山。
浔阳道中二首·其二
作者：陶安
朝代：明

水急船迟荡桨勤，微风不动又斜曛。可怜行子心如箭，不及西飞一片云。
浩气
作者：陶安
朝代：明

盛大流行天地气，有生得此本豪雄。在人善养心何惧，配道无亏体自充。刚直忘私由集义，作为助长不成功。大贤千古常如在，要处先存念虑公。
涧底松
作者：陶安
朝代：明

两崖峭立夹幽涧，涧底长松生直干。崖高涧低无路通，铁骨霜鳞有谁看。托根若在徂徕野，千尺良材逢匠者。拔为梁栋登庙堂，岂容偃蹇山林下。涧底松，安可贱，地位虽卑独无怨。不愿用于汉家未央宫，不愿用于唐室含元殿。久无帝舜作岩廊，甘分沉沦羞贾衒。自从长养数百年，绝彼斤斧全吾天。未央含元虽壮丽，回首瓦砾凄寒烟。君不见牺尊青黄木之灾，至宝不琢真奇哉。
淩歊台
作者：陶安
朝代：明

炎歊苦郁蒸，何处堪欺凌。黄山古台址，峻嶪何层层。周览无不极，我尝试一登。湘潭巴蜀总在目，长江涛浪来如崩。萦回一带绕云汉，天门对立青峻嶒。果然暑气无地着，松阴六月凝寒冰。所以凌歊名，不诬世所称。想昔宋主卜筑时，工匠庶黎劳聿兴。瑶阶沓锦具，金雀栖觚棱。教成粉黛歌白纻，吹弹弦管声娇腾。无何豪奢逐流水，转眼衰歇茫无徵。惟馀清泉白石散林壑，雨绿莓苔铺毾㲪。销磨今古罔识荣与辱，长年只有山中僧。
清和
作者：陶安
朝代：明

轻爽新暄皆可人，四时佳候一时均。浑无寒气浑无暑，半似秋天半似春。满地槐阴连曲径，透帘日色度芳尘。伯夷下惠能同调，昼永从容乐意真。
清夜戏题
作者：陶安
朝代：明

紫雁飞投渚上芦，锦鸠归宿井边梧。垂天太白光先现，傍月纤云淡忽无。估客舟航维柳岸，渔家灯火起莲湖。虚庭独坐明如昼，短发凉新露气濡。
渊明醉图
作者：陶安
朝代：明

何劳一县恼闲情，五柳柴桑老此生。每向黄花作沈湎，寄奴已据石头城。
渔家傲·敬次上所赋
作者：陶安
朝代：明

驻马坡前观虎踞。金陵都会兴龙处。共沐普天恩似雨。芳草渡。江边营垒人家住。御柳映街笼翠雾。锦衣银甲青骢驭。文武百官班簉鹭。呼好侣。军门献纳勤来去。
渔歌三首
作者：陶安
朝代：明

泊在沧江万顷天，短衣赤脚踏空船。盘涡水里鱼儿聚，网得新肥一尺鳊。鬓底插枝红蓼花，归来星月挂枯槎。老妻问得有鲈鳜，不怪夜深才到家。篷上潇潇风雨寒，篷底煮鱼供晚餐。清波好与凤池似，我掌丝纶在一竿。
渔歌三首·其一
作者：陶安
朝代：明

泊在沧江万顷天，短衣赤脚踏空船。盘涡水里鱼儿聚，网得新肥一尺鳊。
渔歌三首·其三
作者：陶安
朝代：明

篷上潇潇风雨寒，篷底煮鱼供晚餐。清波好与凤池似，我掌丝纶在一竿。
渔歌三首·其二
作者：陶安
朝代：明

鬓底插枝红蓼花，归来星月挂枯槎。老妻问得有鲈鳜，不怪夜深才到家。
渔问
作者：陶安
朝代：明

我在江湖子在山，山中斤斧几时闲。何如吹笛沧浪上，浩荡烟波任往还。
渡江
作者：陶安
朝代：明

尝闻五马一为龙，烟水迢迢日自东。那信江南业儒者，也来中土揽英雄。
游月宫图
作者：陶安
朝代：明

桂影团团舞凤凰，琼楼宛在水中央。白虹桥背腾仙侣，玉兔毫端挹瑞光。但觉云霄随步武，不知风露湿衣裳。一场梦幻伤心处，鼙鼓惊催蜀道长。
湖乡二首
作者：陶安
朝代：明

淝水新无警，湖乡颇有年。稻田驱夜豕，莲荡捕秋鳊。逻卒黄茅屋，归人白板船。数家依绿树，斜日照炊烟。熟处人还聚，生涯日渐忙。洗鱼腌作鲊，切藕曝为粮。野纻栽临屋，家凫浴满塘。掩门儿女坐，灯下补衣裳。
湖乡二首·其一
作者：陶安
朝代：明

淝水新无警，湖乡颇有年。稻田驱夜豕，莲荡捕秋鳊。逻卒黄茅屋，归人白板船。数家依绿树，斜日照炊烟。
湖乡二首·其二
作者：陶安
朝代：明

熟处人还聚，生涯日渐忙。洗鱼腌作鲊，切藕曝为粮。野纻栽临屋，家凫浴满塘。掩门儿女坐，灯下补衣裳。
湖口二首
作者：陶安
朝代：明

大湖诸水合江流，直下沧溟不暂休。到此谁能分界限，茫茫宇宙一轻舟。武昌船来湖内停，下流兵据上流争。楚歌声断风烟息，依旧玻璃一碧平。
湖口二首·其一
作者：陶安
朝代：明

大湖诸水合江流，直下沧溟不暂休。到此谁能分界限，茫茫宇宙一轻舟。
湖口二首·其二
作者：陶安
朝代：明

武昌船来湖内停，下流兵据上流争。楚歌声断风烟息，依旧玻璃一碧平。
溧水湖乡夏末述事二首
作者：陶安
朝代：明

浅碧湖漪没草莱，柳阴坐石浣尘埃。流光老我添文债，溽暑酣人却酒杯。六月鱼龙随浪起，五更风雨送秋来。离家见说门无客，鸟雀群飞啄绿苔。江海机心久已灰，白鸥见客莫惊猜。天连一水山浮动，地接三州路拆开。野竖冲炎耘稻去，掉郎唱晚采菱回。征途亦有归田梦，意恐清盟负菊梅。
溧水湖乡夏末述事二首·其一
作者：陶安
朝代：明

浅碧湖漪没草莱，柳阴坐石浣尘埃。流光老我添文债，溽暑酣人却酒杯。六月鱼龙随浪起，五更风雨送秋来。离家见说门无客，鸟雀群飞啄绿苔。
溧水湖乡夏末述事二首·其二
作者：陶安
朝代：明

江海机心久已灰，白鸥见客莫惊猜。天连一水山浮动，地接三州路拆开。野竖冲炎耘稻去，掉郎唱晚采菱回。征途亦有归田梦，意恐清盟负菊梅。
漫兴
作者：陶安
朝代：明

烟篷浪楫暂为居，炉有茶铛箧有书。昼刻仅存三十八，里程远涉二十馀。星辰分野明黄道，军马行营驻綵旟。拟向辕门陈大计，此来非爱武昌鱼。
漫意
作者：陶安
朝代：明

买得溪鱼挂柂楼，野翁错认五湖舟。夜来雪水添晴碧，输与江凫自在浮。
瀑布泉
作者：陶安
朝代：明

悬流飞落大峰尖，千丈中涵万缕纤。河汉机空垂雪练，石岩户辟挂冰帘。白龙倒喷天边雨，银浪急冲江底蟾。薄暮香炉紫烟散，卧听冷响入松檐。
灯花
作者：陶安
朝代：明

卷然铁如意，红粟结葳蕤。十瓣团葩出，孤根密缕垂。寒风吹不动，光燄照书帷。黄昏至夜半，有喜报人知。
烈山
作者：陶安
朝代：明

空明无所有，何物抗吾篙。地底云根涌，波心贝阙高。四时萦草木，千古任风涛。挺立不摇荡，居然一俊髦。
烟云万顷亭
作者：陶安
朝代：明

化工出奇变，谁哉执其枢。山川气忽凝，浑浑一色敷。大海起雪涛，宛在平地铺。烟耶果云耶，脚底万顷馀。漠漠混浓淡，悠悠忘卷舒。缥渺亘林野，奄忽弥八区。南北知几阡，东西几陌踰。谅无町畦隔，亩计安可拘。身登太素上，清旷聊自娱。但见三两峰，顶露青芙蕖。泊然脱世氛，喜与此物俱。或言近灵湫，疑是龙所嘘。长飙生树杪，天地廓如初。
烟波亭
作者：陶安
朝代：明

檐头斜日挂亭亭，下俯珠宫紫贝庭。江汉苍茫春望远，乡关迢递暮愁醒。晴霏淡淡浮汀树，澄碧粼粼浸石屏。未信渔舟能领此，白鸥万里整霜翎。
烽火矶二首
作者：陶安
朝代：明

万章松桧百年霜，石笋穿波翠有铓。愿得边烽从此息，桑麻绿满战争场。撑破苍霄顶额雄，通身峭石挂玲珑。草木不知危险处，直于绝壁长高丛。
烽火矶二首·其一
作者：陶安
朝代：明

万章松桧百年霜，石笋穿波翠有铓。愿得边烽从此息，桑麻绿满战争场。
烽火矶二首·其二
作者：陶安
朝代：明

撑破苍霄顶额雄，通身峭石挂玲珑。草木不知危险处，直于绝壁长高丛。
牵舟
作者：陶安
朝代：明

石洞玲珑出水边，牵绳外递路中穿。挽夫飞度山腰去，隐隐欢声起半天。
甲午六月旦日登屿山观海
作者：陶安
朝代：明

脚底潮生鼓万雷，浪头隐隐白云堆。诸州地到海边尽，外国帆从天际来。但见中间浮岛屿，不知何处是蓬莱。平生登览今朝最，髣髴珠宫贝阙开。
甲辰仲冬望日
作者：陶安
朝代：明

忆自秦淮别，今朝恰一年。山川诗画里，天地客窗前。节物惊心换，行藏顾影怜。屋东寒涧月，又见一番圆。
甲辰守黄州初至作
作者：陶安
朝代：明

初入黄州市，萧然绿树村。刈茅低缚屋，剖竹密编门。桃李花零落，山川势吐吞。廛民来一二，敬喜为温存。
病中友人寄诗遂以次韵
作者：陶安
朝代：明

万象变幻道是宗，望而未见心有忡。斯时讲礼闻戴圣，西塾得师如马融。虚亭短烛风雨夜，坐久谈论意气雄。铿词媚藻心所厌，要使付物比化工。姑孰感客老将至，喜持圭玷求磨砻。病馀恐是元气劣，绝与调理民瘼同。何当跃入安乐窝，先天尚友太古风。谁言群圣逝已远，天地上下流沨沨。
病体
作者：陶安
朝代：明

病体异彊年，微凉即敛簟。丹心虽故吾，奈此老冉冉。血气盛必衰，节行宁或歉。爱彼古松柏，不事柔荏染。卒吏意未谙，笑视太清俭。举按疏酒肴，汲井煮菱芡。持守固一定，所处随夷险。思昔军旅中，联篇飞文检。将相相后先，旌旗互明闪。万马被精铠，猎车载骄猃。执弓陪射耦，发矢注剡剡。近岁违康宁，伏枕谢丹脸。臞勚渐可憎，眷顾难久忝。惜无智勇资，俊功奋光燄。又无康济才，事业垂琬琰。恐与秋草零，行路得讥贬。尚觊素志豁，一勺助潋滟。
病后
作者：陶安
朝代：明

饮水味吾易，秋江亦让清。寒初身欲蛰，病后发重生。乞米亲书帖，淹菹未满罂。高天风露洁，庭菊晚含英。
癸卯九月二十一日作
作者：陶安
朝代：明

立冬前一日，雷电蛰虫惊。雨气蒸人暖，潮头触岸平。君王敬天变，宰相访民生。穫稻筑场圃，千村正望晴。
癸卯仲冬望日登舟秦淮翌旦过龙湾出大江
作者：陶安
朝代：明

舟发秦淮暮，西风正面来。朝从大江溯，风转两帆开。白鸟晴逾洁，黄芦冷未摧。潮平行正稳，几度见烽台。
癸夘季夏病中
作者：陶安
朝代：明

陇云溪柳别多年，棹入荷花水镜天。心若有愆如桎梏，身能无病即神仙。行吟骚国滋兰畹，梦断诗家种秫田。尤物可人皆澹泊，惟存书癖老逾坚。
癸夘闰三月十九日奉旨代祠宝公遇环中子于山中送余出寺余止之环中子曰不出圆悟关因续为句
作者：陶安
朝代：明

不出圆悟关，已入清净境。长松闭虚岩，阒坐吊孤影。我行宝珠林，闻君万缘屏。意将叩玄奥，未敢辄呼警。童子倚马睡，侍卒息驰骋。飞亭揽空翠，木末潮万顷。茕然忽我即，握手语高岭。脱屣人世外，豁若春梦醒。遐霏栖沈寥，幽云荫苍冷。万叶发远香，半天觉清迥。山水多胜事，兴到暂同领。嘉君匪逃儒，默几聊习静。形迹若异涂，一理内自省。楼閤起太空，先见常炯炯。沸海指龙涛，神光破溟涬。惜无浮生闲，共此白昼永。下阶踏重藓，倚栏瞰方井。天地一逆旅，谁宜叹萍梗。送客临虎溪，馀情咏佳景。何当从之游，慰此心耿耿。
登尊明阁
作者：陶安
朝代：明

中和气象俨如生，下俯吴山一芥轻。苇舍万间星拱极，棘林四面铁为城。海潮起立风雷壮，天宇低垂日月明。梯蹑青云重到此，更无弱水隔蓬瀛。
登楼
作者：陶安
朝代：明

吟边万象寄凭栏，露柳烟蒲不耐看。天地一时秋气动，山川四望客怀宽。稻花饱雨摇新霁，蕉叶招风送早寒。短褐萧萧知己少，任无鱼食铗休弹。
登瀛洲图
作者：陶安
朝代：明

天策英才聚一堂，帘栊清昼海波凉。神仙宫阙金银色，朝士衣冠雨露香。飘逸词情超世出，联翩臂羽拂云翔。当时下土瞻麟凤，弱水蓬莱隔仞墙。
登舜江楼得换字韵
作者：陶安
朝代：明

承平八十载，河海既清晏。越东在遐荒，武备奉宸断。股肱二三臣，坐镇防变乱。礼罗得名士，兵机授成算。下马舜水滨，官吏服能干。寸心每勤劳，百姓免愁叹。与客闲片时，登楼爱奇观。凭栏出树杪，振衣在天半。诸峰绕城邑，万室夹江岸。鲸涛息狂沸，龙泉入清玩。霜晴风日佳，畅望百虑散。因忆京华春，杯酒曾共案。别来会聚难，转眼年岁换。旅中得追随，相顾发一粲。
登陆往桐城县
作者：陶安
朝代：明

经岁不骑马，借驴因断河。里行三十五，冈度几重多。野菊香浇袂，霜松翠压坡。晡时临县郭，山色动春和。
登高凌歊台
作者：陶安
朝代：明

粉黛香消辇路荒，雨晴菊意媚重阳。长江落木秋无际，短帽西风鬓有霜。千嶂马腾环重镇，万松龙舞荫禅房。英雄多被繁华误，蜀雪湘云旧恨长。
登龙泉山得海字韵
作者：陶安
朝代：明

苍峰倚重霄，万古色不改。神龙去已远，踪迹隐然在。石面常出泉，土脉本通海。宝坊起楼閤，气清地爽恺。佳菊金葳蕤，古木青晻霭。攀磴行复坐，瑶草鲜可采。宾朋觞咏间，气味似兰茝。谈笑有雅趣，岩壑被光彩。嘉会有几何，不醉复何待。
白莲社图
作者：陶安
朝代：明

儒墨殊科混杂居，忘形拟作虎溪渔。花开冰雪暑不到，月在涟漪天自如。座有名贤仍嗜酒，门无时贵暂停车。东林此会何潇洒，可是丹青得绪馀。
益都城北三十里有邮亭名白羊铺壁间石刻张梦臣学士诗一首乃至大辛亥未第时所作其诗曰迢迢长日路途间两字功名抵死难岂为身荣爱奔竞正缘亲老逼饥寒云霄附凤心徒壮客馆无鱼铗自弹百亩薄田容易办也应无梦到长安仆因次韵书事
作者：陶安
朝代：明

巉岩路尽困泥间，一步犹如百步难。渐见云开天日近，何嫌岁晚雪霜寒。客中野饭身偏健，车上冠尘手屡弹。最是慈亲念游子，久无书信报平安。
盘塘
作者：陶安
朝代：明

长峰飞骑突，势欲断沧江。路转仍无际，天高恣倚窗。洑流催捩柂，山港绝徒杠。樯上驯乌舞，迎人觅食双。
省中夜直
作者：陶安
朝代：明

长廊群掾散，从者煮茶供。寒雨连深夜，清灯照瘦容。明生白雪壁，响度顺风钟。松火炉中烬，神清睡不浓。
看松庵
作者：陶安
朝代：明

太古有积翠，怪虬托窟宅。皮鳞老阅岁，髯发硬如戟。爪擘层云开，夜攫明月食。偃跃天可依，忍冷冬不蛰。路绝人罕到，一士卧空壁。每从晨启扉，终日对森碧。相看久无厌，稚子笑成癖。昔自初览时，万松皆历历。凉阴羃窗几，深黛滴岩石。无乃肉眼观，玩物犹滞迹。迩来坐庵中，一松了无觌。不在形色求，能以神气得。坚朴藏大用，后凋秉天德。幽怀与俱化，此境遂真适。好风忽相过，清音起寞寂。
石假山歌
作者：陶安
朝代：明

世上好山如好人，睨傲不肯来相亲。是何峰峦落几案，数寸气象排苍旻。我闻好山芙蓉三十六，从有鸿濛露岩谷。一宵神运霹雳斧，但见二十四峰青立玉。翻然飞去十二峰，来向君家伴幽独。忽遇云间骑鹤侣，为言此事非誇诩。更有仙家十二楼，化作游龙渡江去。砚屏时映一拳小，万壑千岩共昏晓。天地骨含千古清，收拾精神不为小。洞天两窍秘莫窥，虚冥眇漠涵天池。须弥亦向芥子纳，静中观妙生神奇。幽人拂拭爱萧洒，掌握烟霏恣陶写。着屐不劳追谢公，山同心会忘真假。
石头城
作者：陶安
朝代：明

铁壁巉岩阨要冲，古来设险大江东。半天虎踞山如旧，万壑鲸吞地更雄。上国控临吴楚郡，西藩环护帝王宫。当年驻马坡前望，想见金陵气郁葱。
石牌矶
作者：陶安
朝代：明

山头坠土立如石，水底伏矶穹似龟。西望江州十馀里，断烟斜日鸟归时。
石砌方池
作者：陶安
朝代：明

石砌小方池，四面皆一丈。仅同碧簟舒，未易测限量。地底泉脉通，江海发清涨。光涵浩浩天，星河漭摇荡。譬如方寸间，瑩澈万里畅。移床狎清泚，宛在鉴湖上。
石砌方池
作者：陶安
朝代：明
体裁：古风

石砌小方池，四面皆一丈。仅同碧簟舒，未易测限量。地底泉脉通，江海发清涨。光涵浩浩天，星河漭摇荡。譬如方寸间，莹澈万里畅。移床狎清泚，宛在鉴湖上。
石窝
作者：陶安
朝代：明

飞峦立万石，正面俯清波。心喜到佳处，吾将营此窝。江芜烟浩荡，野竹雪婆娑。冻鹱相看久，忘机意共多。
碧云亭
作者：陶安
朝代：明

横碧云间千嶂开，风高废堞雁声哀。饮残杯酒不成醉，望断佳人浑未来。几欲排云叫阊阖，便当有路到蓬莱。池莲对客应知意，带露盈盈泪满腮。
示后
作者：陶安
朝代：明

教尔诸子孙，切勿慕富贵。方册与田园，功勤有滋味。
秋夜
作者：陶安
朝代：明

秋分气初爽，灯火新照夜。蟋蟀在我宇，鹿豕过檐下。商飙戛松竹，声乐殷韶夏。旅人叹空室，听此稍慰藉。四时寒暑代，秋凄殊可讶。山川变寂寥，草木动衰谢。况乃尚殊方，未得税星驾。自非疆宽夷，郁结莫倾写。命途有或然，意欲问造化。苍然默无语，列纬芒彩射。漫漫未能旦，天地一邸舍。
秋夜
作者：陶安
朝代：明

青灯对无语，白月透虚棂。乍冷壁虫响，向风山叶零。更长无久睡，意到索遗经。心境有馀寂，秋声自厌听。
秋夜怀友寄秦伯容太守等二首
作者：陶安
朝代：明

夜永怀人频有梦，日来作郡到无为。江淮渐见干戈息，草木先承雨露滋。家累相忘勤国事，郊行遍问抚民痍。西风依旧秋容好，未暇登高醉片时。我忆西厅刘博士，手提判笔坐黄堂。意高自与青天远，事简偏知白昼长。梦里江环仪凤阁，望中草长卧龙冈。人生出处皆由命，先试奇才定一方。
秋夜怀友寄秦伯容太守等二首·其一
作者：陶安
朝代：明

夜永怀人频有梦，日来作郡到无为。江淮渐见干戈息，草木先承雨露滋。家累相忘勤国事，郊行遍问抚民痍。西风依旧秋容好，未暇登高醉片时。
秋夜怀友寄秦伯容太守等二首·其二
作者：陶安
朝代：明

我忆西厅刘博士，手提判笔坐黄堂。意高自与青天远，事简偏知白昼长。梦里江环仪凤阁，望中草长卧龙冈。人生出处皆由命，先试奇才定一方。
秋山曙色图
作者：陶安
朝代：明

树含晓色护林峦，重露如岚滴翠寒。猿鸟尽逢山叟惯，未尝惊怪竹皮冠。
秋日述怀
作者：陶安
朝代：明

一毡虽冷寄名邦，却愧辞巢燕子双。风送霜华来短鬓，秋随雁影落疏窗。甘霖透地晴观稼，缺月当楼夜听江。佳客相过常满座，清贫每欠酒盈缸。
秋江雁影
作者：陶安
朝代：明

西风不动楚波凉，倒浸征鸿带夕阳。云母屏间筝列柱，水晶宫里字成行。纷如鹊映银河面，孤似鸾窥宝镜光。几见芦汀飞起处，冷涵数点在清湘。
秋浦西郭
作者：陶安
朝代：明

天风招我游池阳，飞步郭西千仞冈。笑挹九华颜色好，怪来衣似绿荷香。
秋浦雪中
作者：陶安
朝代：明

昔时过此雪晴天，今到池阳雪满船。两岁客途忙易老，九华山色美如仙。朱轓联盖迎沙际，黄帽停篙舣石边。自拥竹炉篷下坐，风灯动影照无眠。
秋祀三皇
作者：陶安
朝代：明

蒇祠当九日，大道仰三坟。废邑姑存礼，皇风不在文。晓江生白气，秋岭湿玄云。茅茨土阶净，旭日照清熏。
秋胡图
作者：陶安
朝代：明

春风车马拥归途，桑下娉婷绿映襦。尺璧绝尘心自许，千金为土眼如无。未酬堂上慈亲养，误认城隅静女姝。何事须眉一男子，愧渠粉黛凛然殊。
秋雨
作者：陶安
朝代：明

秋雨黯弥昼，暑寒相代时。南方谢絺绤，急吹透茅茨。万舞庭前树，劬劳野外师。园蔬承润泽，新绿动离离。
秋风辞送梁生
作者：陶安
朝代：明

凉飙荡平野，远送宾鸿翔。萧飒西北来，草木忽变黄。不惜草木黄，寒透客子裳。晓窗凋鬓影，夜堂摇烛光。值此素节晏，令人怀故乡。援琴赋将归，苦雨菊有芳。盼望扫积阴，下土见太阳。明当吹羽翰，高飞戾穹苍。
秋馆书事
作者：陶安
朝代：明

多年草木未芟除，野豕山獐走傍庐。三二吏曹来捧牍，几回客枕罢观书。秋江潮涨霜飞晚，暮霭鸿征月上初。木落风高生远兴，思归意不在鲈鱼。
秦友谅元帅邀饮
作者：陶安
朝代：明
体裁：古风

戎帅忽踵门，拱手向我语。儿从金陵来，江舡载酒脯。请公饮一觞，陪坐无杂侣。但有守镇官，新晴共鸡黍。老夫慨然诺，策杖至其户。盘飧已罗列，爵行闻乐府。不意寂寞滨，乃有此樽俎。郡民方凋瘵，贫家受饥苦。安得皆醉饱，丰年欢屡舞。
秦友谅元帅邀饮
作者：陶安
朝代：明

戎帅忽踵门，拱手向我语。儿从金陵来，江船载酒脯。请公饮一觞，陪坐无杂侣。但有守镇官，新晴共鸡黍。老夫慨然诺，策杖至其户。盘飧已罗列，爵行闻乐府。不意寂寞滨，乃有此樽俎。郡民方凋瘵，贫家受饥苦。安得皆醉饱，丰年欢屡舞。
秦淮
作者：陶安
朝代：明

古云天子气佳哉，谁使秦皇凿地开。银汉西流环数曲，紫垣中起面三台。每逢霖雨添黄潦，更染春漪似绿苔。因此金陵都会胜，两堤烟柳荫楼台。
秦淮寓舍
作者：陶安
朝代：明

官久忘羁思，门幽类隐居。牺图天地象，鲋壁帝王书。秋径霜前菊，朝盘雨后蔬。西风吹短鬓，归梦雁来初。
秩满避乱
作者：陶安
朝代：明

冷官黉舍数年过，秩满其如世乱何。衿佩有谁谈礼乐，民生徒欲避干戈。归闲故里青霄远，卧病衡门白发多。江上薜萝烟雨里，何时重听太平歌。
移舟
作者：陶安
朝代：明

南岸风狂北岸轻，移舟近北水波平。开帆不用争先去，得路何烦冒险行。赤鲤似从仙客跨，白鸥来结海翁盟。人生迟速皆天定，却笑狂夫苦计程。
穷民
作者：陶安
朝代：明

叹息穷民苦，劳心岁不宁。家空遭横敛，罪薄陷淫刑。堡寨雄群甲，兵繇役两丁。我来新典郡，哀痛泪交零。
空庭
作者：陶安
朝代：明

空庭人寂寂，环座竹猗猗。山净秋阴薄，林深晓色迟。案头蝇豹捷，壁窍鼠狼窥。处约还清致，湖菱杂饭炊。
立冬
作者：陶安
朝代：明

乍寒冬气应，此日电雷收。风力生东北，天兵溯上流。忆君亲沐雨，愧我已重裘。只待青天霁，聊宽下土忧。
立夏日纪事
作者：陶安
朝代：明

近午生微暖，残云散积阴。朱明新节序，绿暗旧园林。幕佐论时政，山人献雅吟。南风来应候，解愠快民心。
立春日至霸州
作者：陶安
朝代：明

阳随脚底袜寒消，行过平堤十二桥。官府迎春牛击碎，车轮辗雪马行骄。草荒高阁存孤垒，柳夹通衢接九霄。从此东君当刮目，杏花消息到非遥。
竹松二首
作者：陶安
朝代：明

两岸湘云郁未开，一江湘水绿于苔。虽然帝子鸾舆远，吹彻璚箫凤亦来。攫拿百尺耸奇材，鳞满霜皮蚀古苔。只恐春雷旧头角，清阴不复护书台。
竹松二首·其一
作者：陶安
朝代：明

两岸湘云郁未开，一江湘水绿于苔。虽然帝子鸾舆远，吹彻璚箫凤亦来。
竹松二首·其二
作者：陶安
朝代：明

攫拿百尺耸奇材，鳞满霜皮蚀古苔。只恐春雷旧头角，清阴不复护书台。
竹枝词四首
作者：陶安
朝代：明

昨夜床头灯结花，朝来浣女立江沙。洗得纻衣。
管生时顺昔从予学今为历官同舟西上
作者：陶安
朝代：明

牺图窥圣秘，凤历授人时。大礼占新岁，同行逊旧师。烟尘千里净，桑梓寸心思。西谒军门后，舒州访故知。
繁昌
作者：陶安
朝代：明

午过繁昌邑，山鸡语近郊。战场枯白骨，行径老黄茅。官廨新临水，人家类结巢。凤凰山独好，寒翠动吟嘲。
纪事
作者：陶安
朝代：明

壬寅十月初五日，阴雨停空天未夕。江城暖气骤蒸人，蝉翼绡裳汗沾湿。轻雷数声生变化，火鼓轰山电流赤。长飙西来吹海立，飞雨惊鸣建瓴急。势如万骑怒冲击，对面相呼听不得。掩关渐是一更时，烁眼金虬破昏黑。莲花碧础迸出泉，官市波涛涌三尺。方当闭塞蛰虫俯，顿骇龙蛇离窟宅。怪得秋冬未降霜，无乃天时有差忒。阳气至此本潜藏，发泄深机不能密。或占水旱在来年，消弭灾异当修德。须臾河汉现疏星，天地无声本来寂。小窗独坐对残灯，尚有寒蛩语空壁。
纪志
作者：陶安
朝代：明

读易四十载，玩心毫发间。追寻千古派，流入五夫山。述旨情徒切，劳生事不闲。斯文天若佐，暂免缀朝班。
纵步
作者：陶安
朝代：明

傍市人家聚，濒江草径遥。燕寻曾到屋，鱼候未来潮。访友聊乘兴，扶筇直过桥。晚山烟外见，重叠翠如浇。
经历张景中泮桥观莲索赋
作者：陶安
朝代：明

幕中自有红莲香，爱莲还复临泮庠。石梁卧波虹影苍，水花晚色留绳床。掀髯笑语云锦乡，对此不觉炎歊忘。谁言姿容如六郎，安知君子之德芳。红者不妖羞倩妆，白者冰玉生辉光。绿云为盖霞为裳，亭亭何畏乎骄阳。梦魂不落繁华场，若耶游棹西湖觞。玻瓈在处碧满塘，何为独爱依宫墙。愿逢知己为发扬，便欲乘风归帝傍。先生才猷赞黄堂，有如千顷陂汪汪。心通干直意绪长，案尘不染清如霜。莲之净植可比方，倚栏驻目聊徜徉。话中题品众美彰，无为心苦绿玉房。藻芹助喜翠欲翔，菁莪乐育仍相望。清芬送客将昏黄，秋随短袂天风凉。
缺题
作者：陶安
朝代：明

绝艳莲花水面浮，绿云香湿一沙鸥。何时摘取池中叶，驾作中流太乙舟。
腊八日发桐城
作者：陶安
朝代：明

邑人生怅怏，送别郭东门。冻木知春早，晴风捲雾昏。石桥分古道，野烧露新痕。行处山农说，留声到子孙。
腊月六日雪
作者：陶安
朝代：明

腊天初见雪，日午已开晴。微暖空檐滴，馀英老木擎。荒城无酒卖，疏牖照人明。风自西南起，遥知送客程。
腊月四日
作者：陶安
朝代：明

昨日飘来几雪花，晓云飞出一金鸦。迤南腊月东风暖，吹得柔青绽柳芽。
自乐
作者：陶安
朝代：明

广大者天地，中间着此身。道从无意得，心与太初邻。咽息灵龟饱，随时尺蠖伸。步行驺从远，林叟或相亲。
自大关至小关
作者：陶安
朝代：明

山径多盘折，无劳怨苦辛。深岩不见日，冻雪几经旬。衣薄肌生粟，轮驰眼翳尘。想应慈母意，日日念行人。
自效
作者：陶安
朝代：明

出入兵戎里，挥毫代执戈。病馀身易老，日短事偏多。山月出青霭，江风生白波。心专图报效，才薄愧蹉跎。
自适
作者：陶安
朝代：明

艾炷乾尤焫，蓍茎老益神。病多疏世故，欲寡乐吾真。秋祀邻赊酒，晨炊婢析薪。掩书休目力，枸杞荐茶新。
至安庆闻廖玉溪宪副等东下
作者：陶安
朝代：明

李郭仙舟不可攀，我来惆怅夕阳间。料得对床篷底话，顺流一夜到龙湾。
至桐城县
作者：陶安
朝代：明

阃使留三日，慇勤待我来。骄骢数里迓，大帅尺书裁。金谷生芳草，昆明有劫灰。市民虽未集，官道且重开。
至正戊子下第南归与同贡黄章仲珍雷燧景阳同舟仲珍赋诗因走笔次韵
作者：陶安
朝代：明

凤城酒美燕姬歌，禁花红飘金水河。雨香翠岛春昼暖，鱼龙陆海扬风波。天门咫尺到不得，奈此飙摧云翼何。时乎未至应有待，壮年不必伤蹉跎。君看松柏成大材，历岁雪霜谁见过。拂衣南出指归路，回首京阙山嵯峨。日高原头红雾散，潮平沽口青铜磨。牵船溯流狂吹逆，登车避闸飞尘多。黄楼凭河远眺望，身如冥鸿超网罗。客涂笑语浣羁思，词锋捷出如挥戈。天生人才必用世，岂无文藻宣金科。鸾台凤阁总华要，不然玉署联鸣珂。丈夫小挫未为辱，正气耿耿非有它。匣中古砚助神变，铜蟾饱水手屡摩。随身亦有勋业镜，依然照我颜色酡。与君今日动高兴，买酒共酌浇天和。
至沂州访同知彭允诚夜饮邹平仲马元德善仲良在焉
作者：陶安
朝代：明

野人处处颂能官，久别尤当刮目看。清话忘眠将达旦，巨觥连酌不知寒。一时宾主欢娱甚，四海交游会合难。莫负平生经济志，从来功业出儒冠。
舟中望虎丘
作者：陶安
朝代：明

郁葱殿塔倚斜曛，树色岚光杳莫分。今夜名山当借宿，不教间却半床云。
芒种前雨
作者：陶安
朝代：明

兼旬天气晴，硗确曝龟坼。山农欲移秧，三日沛甘泽。
苦斋
作者：陶安
朝代：明

染指求鼎羹，悦口嗜杯醑。滋味非不甘，过咎终自取。宴安怀酖毒，豫极萌变蛊。所以古圣贤，身劳心志苦。陶渔困山泽，胼胝平水土。先虞戒逸乐，东征弗宁处。尝胆与粉参，含茹不可吐。炎汗务穑稼，饱暖免空窭。壮士不解甲，血战拓疆宇。力学在辛勤，才识观今古。譬如适远国，历险冒寒暑。客有居深山，卓行独无侣。苦节励志操，苦药清肺腑。焦思废寝食，坚忍能自许。旨美于此得，勿为艰难沮。始信荼如饴，何殊隽膏乳。我生清苦多，薄命天赋予。耐守久自安，相顾乐无语。
苦斋·其一
作者：陶安
朝代：明

染指求鼎羹，悦口嗜杯醑。滋味非不甘，过咎终自取。宴安怀酖毒，豫极萌变蛊。所以古圣贤，身劳心志苦。陶渔困山泽，胼胝平水土。先虞戒逸乐，东征弗宁处。尝胆与粉参，含茹不可吐。炎汗务穑稼，饱暖免空窭。壮士不解甲，血战拓疆宇。
苦斋·其二
作者：陶安
朝代：明

力学在辛勤，才识观今古。譬如适远国，历险冒寒暑。客有居深山，卓行独无侣。苦节励志操，苦药清肺腑。焦思废寝食，坚忍能自许。旨美于此得，勿为艰难沮。始信荼如饴，何殊隽膏乳。我生清苦多，薄命天赋予。耐守久自安，相顾乐无语。
苦斋二首
作者：陶安
朝代：明

先生于此乐，举世最难堪。坚守心无变，方知味转甘。檗皮冰共嚼，熊胆剂能谙。大任从天降，勤劬弃宴酣。襄阳有高节，涑水更清修。愈病思良药，劳生遂远猷。匏瓜缘筱架，橄榄共茶瓯。见说斋中叟，年来蔗境游。
苦斋二首·其一
作者：陶安
朝代：明

先生于此乐，举世最难堪。坚守心无变，方知味转甘。檗皮冰共嚼，熊胆剂能谙。大任从天降，勤劬弃宴酣。
苦斋二首·其二
作者：陶安
朝代：明

襄阳有高节，涑水更清修。愈病思良药，劳生遂远猷。匏瓜缘筱架，橄榄共茶瓯。见说斋中叟，年来蔗境游。
苦疥
作者：陶安
朝代：明

奔走二十年，一身事鞅掌。洁素无疮痍，但觉肌肤长。自从去岁来，昼夜苦疥痒。爬搔血濡爪，手足生劳攘。纤虫穴皮内，蠹我恣所往。恐是心火炎，精神减清爽。杯茶服苦参，效验不可强。何况民痍多，元气待培养。当使疾痛除，临风动遐想。
苦雨二首
作者：陶安
朝代：明

皇天日日雨，何不悯吾农。冷逼青秧瘦，阴添绿树浓。晚来鸣两鹱，谁与遣顽龙。断送残春去，无心在酒钟。断桥春水隔，疏牖暮云昏。蔓草萦山郭，江涛涨海门。泥陈留鸟迹，壁湿乱苔痕。安得愁阴豁，晴晖满竹辕。
苦雨二首·其一
作者：陶安
朝代：明

皇天日日雨，何不悯吾农。冷逼青秧瘦，阴添绿树浓。晚来鸣两鹱，谁与遣顽龙。断送残春去，无心在酒钟。
苦雨二首·其二
作者：陶安
朝代：明

断桥春水隔，疏牖暮云昏。蔓草萦山郭，江涛涨海门。泥陈留鸟迹，壁湿乱苔痕。安得愁阴豁，晴晖满竹辕。
荡桨
作者：陶安
朝代：明

雨消残雪滑新泥，风撼枯梢响古堤。一霎路惊三舍远，两行桨荡十双齐。初晴绿水浴凫雁，落日空山啼雉鸡。出得沙汀烟浪阔，九华只在暮云西。
荻港
作者：陶安
朝代：明

空垣霜藓湿，鸡犬四无闻。怪树作人立，断碑经火焚。沟鱼争雪水，山鸟哢朝昕。信步不知处，风林樵运斤。
菊泉
作者：陶安
朝代：明

中央气和连混茫，金精共鍊秋花黄。灵根绵络涧谷旁，真英聚入幽泉香。山中百卉不敢芳，日华月魄涵银潢。泠然入勺风露凉，乾坤甘滋流肺肠。山人童颜寿且康，七十八十犹云殇。番峰老叟医师良，何曾足迹游南阳。情甘隐逸与世忘，澹然迹疏红紫场。心渊澄瑩波不扬，濯缨不必求沧浪。旧家留得轩岐方，刀圭奇验清膏肓。发开千古金匮藏，丹蟠龙鼎芙蓉光。垂亡者存弱者强，惠泽及物何可量。此菊生意盈药囊，此泉味比醍醐长。所愿仁寿均八荒，隘彼郦潭居一乡。飘飘霞佩云锦裳，携儿过我登溪堂。是时东篱天雨霜，寒蕤照水金煇煌。授我宝诀期荣昌，神舍内完绝外戕。身轻傥可八翼翔，蓬莱弱水天风刚。
菊泉
作者：陶安
朝代：明
体裁：古风

中央气和连混茫，金精共鍊秋花黄。灵根绵络涧谷旁，真英聚入幽泉香。山中百卉不敢芳，日华月魄涵银潢。泠然入勺风露凉，乾坤甘滋流肺肠。山人童颜寿且康，七十八十犹云殇。番峰老叟医师良，何曾足迹游南阳。情甘隐逸与世忘，澹然迹疏红紫场。心渊澄莹波不扬，濯缨不必求沧浪。旧家留得轩岐方，刀圭奇验清膏肓。发开千古金匮藏，丹蟠龙鼎芙蓉光。垂亡者存弱者强，惠泽及物何可量。此菊生意盈药囊，此泉味比醍醐长。所愿仁寿均八荒，隘彼郦潭居一乡。飘飘霞佩云锦裳，携儿过我登溪堂。是时东篱天雨霜，寒蕤照水金煇煌。授我宝诀期荣昌，神舍内完绝外戕。身轻傥可八翼翔，蓬莱弱水天风刚。
葆和观
作者：陶安
朝代：明

曾是元晖旧隐居，忽看珠境现仙都。池沤昼涌泉根活，岩木秋凋石骨臞。栗壳黄腴猿哺子，松巢碧冷鹤温雏。道人鍊罢芙蓉鼎，紫玉箫横凤绕梧。
蕲州道中
作者：陶安
朝代：明

南来冬不冷，山水一春台。未落千林木，新开几树梅。矶侵江面狭，浪击岸沙摧。驿路二千里，兹行亦壮哉。
虎丘
作者：陶安
朝代：明

海涌危峰翠拂天，瘗来池剑化蜿蜒。楼台隐映王珣宅，树石荒凉陆羽泉。古冢月明无踞虎，芳林春尽有啼鹃。名山胜境关情久，祇为寻登一系船。
蛇蜕
作者：陶安
朝代：明

平生恶蛇虺，不欲见其形。长蜕忽挂墙，阴风动馀腥。昆虫乃有此，含毒性不灵。一蜕一长养，速刈积草青。蚕蜕茧盈箔，蝉蜕离污浊。龙蜕气乃神，陋尔留残壳。螫手急解腕，为害古来恶。剑断炎汉兴，笏击中丞卓。深山大泽去，慎勿穴城郭。
蛾眉亭
作者：陶安
朝代：明

山川一统渺无边，喜动双蛾黛色妍。天地气通门户辟，江淮境对水云连。藤烟翠湿灵鳌脊，桃雨红飘跃鲤肩。星斗入帘毛发冷，清樽更吊锦袍仙。
蛾眉洲梦觉
作者：陶安
朝代：明

清梦回时短发搔，百年身世寄轻舠。夜深浪静鱼龙蛰，天地无声一枕高。
蟂矶
作者：陶安
朝代：明

御风疑是上瀛洲，灵渎生峰倚斗牛。海底龙宫随浪出，域中鳌极在空浮。川妃据险神南国，造物钟奇抗上流。天堑倘如平定日，画船箫鼓接琼楼。
蟆蚓
作者：陶安
朝代：明

季秋蛰虫俯，蟆蚓尚争鸣。肃杀无多冷，喧啾过五更。幽窗常聒梦，微物各舒情。节候虽成晏，天心特好生。
蟋蟀
作者：陶安
朝代：明

蟋蟀傍吾语，秋寒声更圆。萧萧风露下，切切客窗前。催得鸣机织，惊回警枕眠。扬须频吐气，无乃甚便便。
补陀岩
作者：陶安
朝代：明

峭壁飞亭起十层，螺弯石路小如绳。老僧独坐云深处，山鬼冲寒夜剔灯。
西江月·六月二十日初暑书事
作者：陶安
朝代：明

久雨相连伏日，太阳初变炎天。绿槐绕屋未鸣蝉。浴罢新携团扇。子病亲临药灶，童归愁问禾田。藤床移近水亭边。卧看星河西转。
西风
作者：陶安
朝代：明

万树舞苍翠，西风终日来。一凉衣顿薄，何日客当回。候虫吟露切，秋鹗击云开。又复悲摇落，萧萧独上台。
见月
作者：陶安
朝代：明

一月不见月，却在屋西头。童子喜来报，还我故玉钩。
见饥民
作者：陶安
朝代：明

伛偻提携面黑黧，如柴瘦骨强撑支。充肠犹欲延躯命，扳上高枝剥树皮。
观大龙山
作者：陶安
朝代：明

山势何所似，大龙飞入云。隔湖来艳翠，未晚隐斜曛。洞掩无兵火，林深亦斧斤。亭西烟雾豁，凝望意慇勤。
观澜亭
作者：陶安
朝代：明

江头下马俯惊湍，懒把娇娥作意看。鲸背风烟诗客远，酒边花木醉翁欢。日斜淮浦渔歌近，秋老吴天雁字寒。万顷银河生脚底，乘槎何似倚栏干。
观澜斋诗
作者：陶安
朝代：明

水德灵且长，滔滔向东奔。忽焉成湍激，洪澜撼深坤。萦盘势洄洑，汹涌声惊喧。昼涵天日光，暮蒸云雾昏。斋居在川上，寓目凭幽轩。顾瞻发深省，因知来有源。道体谅如斯，妙契邹孟言。力学当渐进，达此入德门。溯流穷其本，功勤矢弗谖。譬彼远入海，万里何惮烦。
訾伯元孝义
作者：陶安
朝代：明

齐国有奇士，卓行由性真。霸馀俗尚利，忽见三代民。兵荒家不残，货充廪粟陈。视义重丘山，黄金轻一尘。疾疢虽在亲，痛实切已身。拜医奉汤药，省养谨夕晨。钟爱赐厚资，誓与兄弟均。居丧踰礼制，毁慕泣苍旻。田屋让同气，举族怀其仁。慷慨割腴产，惠利饫孤贫。庾衮救疫勤，宋清焚劵频。元振给葬费，三人罕儗伦。今乃兼能之，恩义周乡邻。孝友万善原，任恤与睦姻。全德古所难，事状付史臣。旌褒光宅里，眉寿馀八旬。象贤乌府宾，宠秩绯鱼新。綵庭侍燕喜，几席生阳春。滔滔济河流，入海去无垠。福泽同其深，永以遗后人。
访梅
作者：陶安
朝代：明
体裁：七言绝句

山寺凌寒特为梅，霜青绿蕊未春开。莫愁独立无人见，勾引诗翁两度来。
访梅
作者：陶安
朝代：明

山市淩寒特为梅，霜清绿萼未春开。莫愁独立无人见，勾引诗翁两度来。
读易
作者：陶安
朝代：明

理自无形著，辞因有象陈。冰霜寒闭野，天地暗回春。位衍生生数，蓍存七七神。吾心如吻合，何物不弥纶。
读贞观政要
作者：陶安
朝代：明

自古开基立战功，无如仁义起英雄。造成社稷年三百，全在亲贤纳谏中。
谢公池
作者：陶安
朝代：明

镜天彻底见纤毫，昔日诗翁注砚槽。老虎跑开山顶脉，蛰龙送出地中膏。药篱护碧藏星汉，茶鼎分香煮雪涛。遥对澄江净如练，我来漱石亦清高。
貂蝉冠
作者：陶安
朝代：明

尾裁丹黑蟪纹苍，簪插缨垂列庙堂。毳锦柔温摇采弁，翼绡清洁附金珰。鵔鸃制度存遗意，獬豸锋棱接后行。台鼎选贤非狗续，玉阶风露鬓边凉。
贺郡守靳处宜病起
作者：陶安
朝代：明

病中犹不废承宣，卧治江城总晏然。自是忧民劳守相，正缘换骨作神仙。云间老鹤精神健，雪后寒松节操坚。今日朱轓乘兴出，欢生童叟拥街前。
赠人
作者：陶安
朝代：明

云山万叠拥辕门，将帅询谋礼达尊。剑戟霜明屯虎豹，桑麻雨霁乐鸡豚。石关阨塞清无警，茅屋融和远有恩。归觐彤庭陈骨鲠，心期王业固深根。
赠友
作者：陶安
朝代：明

一线岷波绿涨天，蛾眉爱此锦袍仙。九华披雾睹骢马，五老蹑云来酒船。鹤听书声秋满屋，月随诗步玉为田。琐窗新霁留清话，唾出骊珠个个圆。
赠孙希孟
作者：陶安
朝代：明

孤怀轩豁无滞碍，四坐友朋闻笑谈。苦茗瓯中水清冽，绿槐枝上日西南。鸡豚布野民痍减，虎豹濒江武备谙。鲠直复全端厚德，贤如汲魏更何惭。
赠斗数梁月渊
作者：陶安
朝代：明

璇玑干元化，列宿总纲纪。不待衡管窥，理数契玄旨。人命有穷通，如出其意使。平生鉴物心，寒月照渊水。曳褐茅山下，开窗挹苍紫。波流送灵槎，博望憩游屣。仰视北斗光，秋云接伊迩。奇论入杳微，尊酒浇磊磈。凉飙飒短袂，微露湿寒苇。问子去何之，长揖挈行李。
赠李盘居
作者：陶安
朝代：明

有客骨气清，南来自仙都。眷此山水地，相逢意交孚。游神于先天，理象穷六虚。炯然双瞳光，为人辨荣枯。流观文物海，妙泄造化枢。上有星纬垣，下有龙穴区。甲子起上元，万古数不渝。溯流探其源，奇言如贯珠。蹇余久岩壑，澹素以自娱。坐视岁月迁，不忍弃诗书。朋游或要津，笑我犹癯儒。子来筮卦画，谓当应时需。窗前共尊酒，谈笑忘羁孤。天高秋气肃，鸿雁来宾初。去意不可留，赠之乏琼琚。岂无小山徒，招隐上亨衢。猗彼盘中人，宁久盘中居。时至谅毋失，江左暂踟蹰。
赠江有源
作者：陶安
朝代：明

紫芝云冷隐臞仙，起傍星垣步列躔。世学有源难坠地，客游无处不谈天。秋窗揽镜风欺鬓，夜榻评诗月透笺。台阁公卿暂留住，几回访我话流年。
赠程希孟
作者：陶安
朝代：明

乔林有乌巢，好枝以为依。巢中雏始生，乌父去不归。慈母勤覆育，而无暂时违。哺食日以肥，养翮日可飞。焕如鸾凰文，矫若鹰隼威。油然反哺心，真纯乃天机。崇台霜满树，翔集迁高巍。不然腾云衢，荣光托王畿。晨出日未晞，夜归星正稀。所思报劬劳，母德如春晖。
赠赵道昭
作者：陶安
朝代：明

十五载前曾识君，壮哉词气凌青云。十五载后复相见，顿觉中年须发变。人生佳会苦不多，江海茫茫奈别何。清宵怀人耿予独，目送老月飞银河。东风鼓棹姑溪上，乘兴敲门一相访。奇言缕缕惊座人，包括周天众星象。知音者稀谁与论，倦持宝瑟立齐门。几见杏桃红雨落，岁寒梅雪又黄昏。天借片时谈笑共，追忆从前恍如梦。雁声落枕促登途，驼氁冲晓霜花重。我别中山不记年，为我访问蓝桥泉。一朝当路有知者，相见恨晚毋归田。
赠镇抚田无禽
作者：陶安
朝代：明

铁马牙旗将帅才，捷书频到凤凰台。阵云护垒军容整，塞月窥窗旅梦回。横槊赋诗江海静，举觞酌客菊梅开。囊书读罢凭高阁，溪嶂秋清紫雁来。
赠风鉴雷霆电
作者：陶安
朝代：明

雷迅乃成霆，先机烁飞电。震动江海间，洞烛鱼龙变。君术亦如此，骇物豁神见。舌端声欲鼓，目光照人面。心与造物游，其名匪徒炫。萧萧蓬鬓斑，客路犹未倦。敬亭好山色，馀翠落团扇。秋风凄以高，乡心逐归燕。
赵老洲
作者：陶安
朝代：明

杯茶未了过黄湓，赵老洲平不见村。舟子指西微笑说，不消一会到城门。
迁客
作者：陶安
朝代：明

迁客辞金马，吟情动草堂。公馀秋煮鳜，梦觉夜闻獐。静拄看山笏，清焚读易香。江湖踪迹远，何以报君王。
过临朐
作者：陶安
朝代：明

沵桥临古堞，骈邑据平坡。行到无山处，方知有路多。客游何慷慨，霸业久消磨。烟树斜阳里，遥闻晚唱歌。
过五郎矶
作者：陶安
朝代：明

石壁银光烂，当冲似设关。云阴拂树走，山势隔江环。绝顶人稀上，飞藤鸟自闲。富池苍陇近，百摺枕江湾。
过吴江
作者：陶安
朝代：明

人家住处近菰蒲，咫尺风涛隔太湖。暂泊征桡问渔父，如今可有四腮鲈。
过城子头
作者：陶安
朝代：明

赤壤黄莎城子头，经霜老柏秀林丘。无人猎射空山里，飞鸟舒徐百不忧。
过天门山
作者：陶安
朝代：明

石壁脱扃钥，倚空双观台。江流关不住，阊阖豁然开。云表群仙望，舟中独客回。欲挥千丈笔，题凤记曾来。
过小孤山遇邹师颜即别
作者：陶安
朝代：明

江妃新庙下，队伍耀弓刀。半载别离远，一官巡警劳。峰头挂星汉，关口吸云涛。见面即分手，舟行月满篙。
过山家
作者：陶安
朝代：明

步迹随深径，春声接近村。鱼膏灯挂壁，栗炭火当门。燕去留空垒，鸡栖隔密藩。朔风鸣夜永，矮屋自春温。
过平江
作者：陶安
朝代：明

锡山回望望亭孤，百里风烟远入吴。虎阜云开晴见塔，枫桥月落夜闻乌。依依杨柳环新郭，渺渺波涛接太湖。可惜捧心人去杳，大夫遗庙镇姑苏。
过枞阳
作者：陶安
朝代：明

枞阳旧游地，归棹此经过。明府劳迎候，遗民感抚摩。鱼梁开网罟，官廨列兵戈。倦客江东去，山川在眼多。
过池阳
作者：陶安
朝代：明

一钱有华胄，三载守名邦。我偶经秋浦，无由共夜窗。烟云浮短树，雪月照空江。倚棹西南去，应惭过雁双。
过湖口
作者：陶安
朝代：明

荆楚东疆合众流，微茫天宇一浮鸥。山围古邑当湖口，水没平沙露树头。处处茅茨松叶暝，萧萧风日荻花秋。何时访友章江上，共倚朱帘画栋楼。
过田家
作者：陶安
朝代：明

绿藏芳屋树无花，谷浸田畴已茁芽。正是春蚕成熟后，不闻篱落响缲车。
过穆陵关
作者：陶安
朝代：明

层冰积雪蔽岩扃，绝顶高寒酒易醒。铁壁重围天设险，石梯万级地扬灵。国家混一无南北，州境绵联别兖青。俯视人间悬绝甚，紫薇垣近手扪星。
过蕲州
作者：陶安
朝代：明

平冈跃过大江心，冈畔城墉上碧岑。草舍聚成新市井，桃蹊引入旧园林。七层塔在禅衣绝，诸寨兵屯使节临。三两故人留缱绻，舟行不待一杯斟。
过道士洑
作者：陶安
朝代：明

据床梳短发，飞雾湿征袍。石触回流急，云栖密树高。买鱼供早膳，服药出陈醪。惜不乘风力，吾行亦甚劳。
过铜陵述事
作者：陶安
朝代：明

偶见绿衣使，询知绣斧翁。登程先数日，何事滞孤蓬。遥想观秋浦，高吟醉晚风。快须牵百丈，追逐与相同。
过马头
作者：陶安
朝代：明

暖日轻风过马头，石矶重叠锁江流。两朝不见青山面，惊喜层峰迓客舟。
过黄州
作者：陶安
朝代：明

云窍日光红散缕，山根雾气白浮烟。黄州地暖如春半，不道今朝腊月天。
远意
作者：陶安
朝代：明

谁谓羲农古，朝朝眼底人。青天不改色，沧海几扬尘。静看松梢月，孤吟石洞春。年馀不饮酒，掬水味偏淳。
述事
作者：陶安
朝代：明

千村新雨过，水满绿苗生。蚕麦收成速，兵农赋役轻。纷纷挈家室，日日到州城。讼简有公暇，江山共此清。
述寓
作者：陶安
朝代：明

夙志慕前矩，琴趣愧难续。弃米曾赋归，云何效奔逐。慈亲日向老，无以报鞠育。明经不取士，奉养心未足。携家客秦淮，苍苔蔽荒屋。年丰公廪虚，半载不沾禄。妻子乐从俭，朝夕共饘粥。母心爱两孙，每食分鼎肉。自怜头上巾，兴到无酒漉。怡然坐窗下，一笑对秋菊。
述椀
作者：陶安
朝代：明

有客寄书来，遗我白瓷椀。古人劝加飧，感兹意何婉。旅舍乏此物，童仆欣涤浣。分送两同僚，无则视为罕。欲效铭盘盂，饭顷亦自勉。饮食勿过饱，注水戒盈满。岂独口腹计，去道庶不远。
述碗
作者：陶安
朝代：明
体裁：古风

有客寄书来，遗我白瓷碗。古人劝加飧，感兹意何婉。旅舍乏此物，童仆欣涤浣。分送两同僚，无则视为罕。欲效铭盘盂，饭顷亦自勉。饮食勿过饱，注水戒盈满。岂独口腹计，去道庶不远。
追挽主簿汪古学
作者：陶安
朝代：明

身为明时出，心惟古学稽。方期遗一老，庶以泽群黎。回首人何在，闻名我亦悽。有山埋玉树，无路上金闺。忆昔居乡井，逢危动鼓鼙。檐深来鸟雀，海晏息鲸鲵。保产身勤俭，治家法整齐。教承轲氏母，贤有伯鸾妻。历世神明胄，旌门孝节题。父天嗟已隔，圣域望能跻。雅誉尊徽歙，雄词粲壁奎。居然麟一角，骏甚马攒蹄。胸次光澄月，毫端气挂霓。轻财好施予，引手救颠隮。笾豆丰延客，饔飧自荐齐。中年方仕进，远辙忽东西。化雨滋鄱水，文风振语溪。藻芹鱼亦乐，枳棘凤难栖。职谢雷封簿，躬耕雨陇犁。乾坤容放浪，轩冕视涂泥。载酒寻花坞，编篱护药畦。礼卑皂盖守，诗富锦囊奚。物外筇随鹤，人间瓮舞鸡。流光催衮衮，大梦杳凄凄。著述留残藁，婆娑想故蹊。敕筒香墨在，琴榻暗尘迷。宰木脩盈拱，孙枝皎若圭。遗孤今雪鬓，高步上云梯。游宦毡仍冷，论交手屡携。伤情歌此曲，南望暮天低。
追挽乐天王处士五十韵
作者：陶安
朝代：明

衮衮多高位，寥寥少逸民。谁甘栖地僻，君独乐天真。直道追三代，行年傍六旬。日斜来舍鵩，时降踣郊麟。兆掩玄台旧，铭登翠碣新。偶然闻善行，渺矣悼斯人。公族周家后，儒门浙水滨。洪钟鸣义塾，封诰出严宸。累叶承光耀，孤标任隐沦。治生盘谷稼，寓意漆园椿。徐孺高南郡，黔娄祷北辰。堂馨萱草雨，庭艳棣华春。有诺黄金重，无疵白璧纯。言温消忿诉，恩厚洽宗姻。懒应弓旌召，常欣简帙亲。先茔培马鬣，宰木护龙鳞。孤竹清风古，三槐世德淳。氅曾披野雪，衣不涴京尘。径鹤随吟杖，渊鱼避钓缗。浮云薄轩冕，别墅友松筠。静奕商颜皓，酣眠华岳陈。少微占处士，太乙降尊神。栗里遥辞宋，桃源久避秦。屡丰欢未艾，嘉遁志弥伸。理契六虚易，歌吹七月豳。鸿冥托严濑，鹃语听天津。句爱仙游李，言排性恶荀。梦忘蕉鹿伪，坐狎海鸥驯。石发摩青藓，溪毛洗白蘋。屋乌翔子母，阶蚁序君臣。方沼玩澄碧，寒蟾掬烂银。南园花绕屋，北海酒延宾。采药携筐远，看山拄笏频。鼎茶浮豕腹，炉爇喷猊唇。樵牧交盟缔，儿曹礼法遵。庞公不入市，孟子愿为邻。楷范传乡里，威仪列介僎。芳菹芹笋荐，幽佩茝兰纫。息影林亭树，伤心世路榛。晦斋宁淡寂，晚节更持循。天运趋溟水，人生下坂轮。龙蛇报辰巳，乌兔走昏晨。永诀乖遐寿，全归毕此身。岚霏空胜境，霜露惨高旻。行迹留岩壑，遗文播缙绅。二郎官必做，双节女难伦。雅操犹如昨，修名愈不湮。孙枝联五桂，家学重千钧。作传需良史，垂荣等至珍。遂昌云岫冷，遥望一沾巾。
追述
作者：陶安
朝代：明

羽檄星流远度关，列曹案牍事如山。除非夜卧寒窗月，梦里题诗亦不闲。
追闷
作者：陶安
朝代：明

数日情怀恶，连宵风雨多。忧来成展转，事至罢吟哦。园树肥椒子，烟丛长薜萝。一春不对镜，正恐鬓丝皤。
送䔍彦诚赴官绍兴并寄徐国宾二首
作者：陶安
朝代：明

省榜名同荐，云泥势却殊。文章动明主，字牧选英儒。联桂荣珂里，芳莲满鉴湖。廛氓应感惠，好是砺廉隅。问讯徐高士，京华别几春。白衣瞻座主，赤子慕慈亲。月露篇章在，雷霆号令新。故人归旧隐，不得寄书频。
送䔍彦诚赴官绍兴并寄徐国宾二首·其一
作者：陶安
朝代：明

省榜名同荐，云泥势却殊。文章动明主，字牧选英儒。联桂荣珂里，芳莲满鉴湖。廛氓应感惠，好是砺廉隅。
送䔍彦诚赴官绍兴并寄徐国宾二首·其二
作者：陶安
朝代：明

问讯徐高士，京华别几春。白衣瞻座主，赤子慕慈亲。月露篇章在，雷霆号令新。故人归旧隐，不得寄书频。
送东川山长张彦深
作者：陶安
朝代：明

去城一百二十里，川上化为弦诵林。西塾青毡三阅岁，东篱黄菊独知心。鹭车使者裁霜檄，凤阁铨曹传玉音。我亦檀襟更清淡，喜看云骥骤骎骎。
送丰叔良
作者：陶安
朝代：明

雨添新水长苍芹，一片书声隔屋闻。讲席青毡留傲兀，官仓红米代耕耘。诸侯赏识璠玙器，学子争传锦绣文。自是冷官难久住，出门有路踏青云。
送于遵道
作者：陶安
朝代：明

东南钜都会，龙虎形桓桓。文献萃其间，群方耸听观。之子邦之彦，高情寄儒冠。词林被膏润，华实美以完。筮仕司纠录，官与毡俱寒。坐忘粱肉味，甘此苜蓿盘。斋居谢宾客，灯窗夜漫漫。道契三古心，笔意宗孟韩。秩满动行色，送别江之干。西风吹白云，心目遥生欢。相期敦古道，力行谅非难。勖哉追前修，万里高飞翰。
送人赴幕职
作者：陶安
朝代：明

浙西第一县，幕下总诸曹。兴逐云山远，心忘案牍劳。写诗嘲月兔，呼酒擘霜螯。应有宽民策，方知赞画高。
送人赴浙东
作者：陶安
朝代：明
体裁：五言律诗

处俭爱齑淡，嗜经如蔗甜。香煤浮砚沼，短烛照书帘。鲒岸涨春雨，鰌潮沃夜蟾。十年交谊厚，两地别怀添。
送人赴浙东
作者：陶安
朝代：明

处俭爱齑淡，嗜经如蔗甜。香煤浮砚沼，短烛照书帘。鲒岸涨春雨，鳅潮沃夜蟾。十年交谊厚，两地别怀添。
送何令归江右
作者：陶安
朝代：明

故山猿鹤正相招，非是渊明懒折腰。想见章江门外柳，待君归系木兰桡。
送僧芳兰谷住持明招寺
作者：陶安
朝代：明

幽兰之生在深谷，不以无人而不芳。钵盂朝采坠露饮，青莲薝卜停馨香。谷中空明若圆镜，须弥环海日月光。傲睨天台高郁苍，五百痴衲岩穴藏。小乘留恋不死乡，何缘比肩大法王。后代演经谈渺茫，天花纷飞七宝床。远窥正觉如望洋，伊谁面壁文字忘。独栖金华山满房，定中趺坐岁月长。声音色相等妄幻，自谓学佛非荒唐。冰壶石笋出云汉，飘然凌虚观十方。龙蟠法界气紫黄，渡杯如电江声凉。偶然乞得袈裟地，已被东莱建道场。东莱先陇在武义，非为荐福生天堂。正缘人家有兴废，寺观经久愿力彊。金坊宝閤钟鼓震，马鬣肯使樵苏伤。我思儒门经济业，发育万物随翕张。存心养性禅所宗，浩气刚大仙揣量。空玄衍说元有自，劝人作善来百祥。虽云离伦绝世故，恃此礼乐扶纲常。何必火书庐其居，然后邹鲁文教昌。东莱云车自天降，抚掌应笑吾言狂。
送刘仲彬
作者：陶安
朝代：明

天堑仅同衣带水，霎时摇过渡头船。半帘霜月留孤馆，两岸江淮共一天。镜里年华催绿鬓，屋西山色拥青毡。月娥裁得绯衫就，桂子风高待着鞭。
送刘生二首
作者：陶安
朝代：明

蟹壮湖村橙子黄，秫田绕舍未全荒。双亲住在姑溪上，却望青山是故乡。伯兄远游江北边，仲兄溧上旧青毡。别后遥知不索寞，梅花月下玩先天。
送刘生二首·其一
作者：陶安
朝代：明
体裁：诗

蟹壮湖村橙子黄，秫田绕舍未全荒。双亲住在姑溪上，却望青山是故乡。
送刘生二首·其二
作者：陶安
朝代：明

伯兄远游江北边，仲兄溧上旧青毡。别后遥知不索寞，梅花月下玩先天。
送刘生仲孚
作者：陶安
朝代：明

当门一带溪流奔，左为青山右天门。苍林隔市秘亭馆，满天清气胸平吞。牙签鳞动书万轴，古鼎香烟昼凝馥。父子兄弟自师友，天伦至乐其家独。世路黄尘飞不到，理窟游心在深造。云间桑梓隔重湖，艇子如飞波浩浩。
送刘生省亲三首
作者：陶安
朝代：明

江郭橙香蟹正肥，乍寒游子已成衣。经书满架堪探讨，底事秋风苦忆归。白白晴云望里飞，寸心日夜念庭闱。到家喜庆承颜处，春酒盈卮五色衣。男儿立志圣贤师，移孝为忠远大期。要取芳名登汗简，加功当在少年时。
送刘生省亲三首·其一
作者：陶安
朝代：明

江郭橙香蟹正肥，乍寒游子已成衣。经书满架堪探讨，底事秋风苦忆归。
送刘生省亲三首·其三
作者：陶安
朝代：明

男儿立志圣贤师，移孝为忠远大期。要取芳名登汗简，加功当在少年时。
送刘生省亲三首·其二
作者：陶安
朝代：明

白白晴云望里飞，寸心日夜念庭闱。到家喜庆承颜处，春酒盈卮五色衣。
送别
作者：陶安
朝代：明

将营剑甲气横秋，幕府衣冠坐运筹。天下义师同灭楚，蜀中帝胄已兴刘。星轺将命来华省，锦诰覃恩遍列侯。归向辕门宣主德，满城欢意动貔貅。
送别
作者：陶安
朝代：明

我思南漪不可见，曾孙一朝来自宣。问之云是正甫子，满眶秋碧堆清涟。黎公颖悟乃鼻祖，以字为氏百世传。玉堂学士瀛洲仙，佩声鸣向尺五天。驱辞不下泷冈阡，楼前惊倒陈龙川。天门夜开玄鹤去，銮坡冷落黄金莲。一家侯伯八九辈，封胡羯末仍骈肩。雕刻烹龙炮凤篇，亦有气雄如马迁。自从兵革踰十年，惊心文物晨星然。湖光树色云锦鲜，明珠跃出骊龙渊。蓟丘高闳绣蓉褥，墨君动喜生风烟。青女裁霜作轻袂，下马长趋紫闼前。是时江南渐平定，土贡金帛丰货泉。捧牍内府赞利权，长官幸得乡中贤。薇花清露滴翠砖，点染物态归银笺。不待除书先掉臂，未霜杨柳迎溪船。南湖竹石无恙否，红虾紫鲤不直钱。雨晴晚秫黄满田，醉呼叠嶂来诗筵。
送吕经历诗
作者：陶安
朝代：明

姑孰古藩翰，溪山缭城郭。出镇遣重臣，分符荷侯爵。黄堂清昼闲，莲香蔼宾幕。美兹南土彦，声名素昭灼。嘉言吐清婉，奇搜破冥漠。简牍日岂无，谈笑为裁度。贞姿涧畔松，高情云表鹤。流光何荏苒，新霜点华发。解篆促归期，遥忆旧林壑。江流渺孤蓬，春风柳花落。才猷时所慕，行矣沾殊渥。壮心老不渝，云路参寥廓。
送周士显
作者：陶安
朝代：明

幅员大茫茫，混一年已久。丈夫有远志，万里事奔走。楚氛起西南，军垒击刀斗。嗟哉行路难，归计不可后。太仓东海滨，宝货萃渊薮。州民已安居，船兵或相蹂。云飞苍山颠，客子重回首。还家信可乐，再拜为亲寿。江鱼鲜斫鲙，园杏新荐酒。薰风楼馆清，论文集佳友。所愿成德艺，勿用矜富有。平康如可见，待时宜静守。努力及壮年，修名期不朽。
送哈德卿赴内台御史
作者：陶安
朝代：明

骢花照地辔丝轻，烟柳阴中望禁城。豸角锋棱新宪节，龙头文采旧儒英。霜飞白简朝巍阙，星拱銮舆入上京。侧耳谏垣闻谠论，应须有志在澄清。
送夏允中总制浙东兼巡抚
作者：陶安
朝代：明

九五龙飞始建都，廷臣领命出分符。要参将相施韬略，直使山林尽兔狐。铁骑晓腾霜气肃，玉笳夜奏月轮孤。皇仁遍布东南境，绥恤群黎萃版图。
送夏弘叔
作者：陶安
朝代：明

洞庭之南云阳墟，祝融灵峰照天衢。青衫万里游炎都，戎韬小试罗兵殳。草市聚落鳞瓦铺，骇此警逻来文儒。当涂名家千里驹，椿阴如云庭屡趋。毫端春葩五采敷，光掩金壁珊瑚珠。宅邻横望高郁纡，三十六朵青芙蕖。幡然应诏发廪储，穰穰白粲连樯输。羸民含哺旋昭苏，敕书褒宠金章朱。碧湘秋澄冰玉壶，宦途南逐鸿飞迂。花村月夜惊吠无，笳鼓声起奸攘逋。仰瞻玉帐金虎符，绣斧飞霜悲兔狐。尘闲官舍窗日晡，岳云绀翠烟模糊。长沙酒香呼木奴，醉眠琴榻红氍毹。载云旗兮飙控车，兰声桂醑招三闾。咸池音杳龙尾徂，湘妃鼓瑟怀苍梧。客乡哦诗不可辜，写入潇湘八景图。
送天门山长孙伯明归富春
作者：陶安
朝代：明

热官何似冷官尊，讲席横经圣道存。春雨蛙鸣闻鼓吹，晚潮鱼上富盘飧。亭松滳翠笼书榻，池藻吹香度戟门。莫学严陵便归隐，诏黄换取被新恩。
送太平路同知王庭珍
作者：陶安
朝代：明

隔江尘起动边声，采石波涛夜不惊。台鼎调元延世赏，倅车佐守厚民生。近来壁垒添烽火，未见天河洗甲兵。月满空船归思切，望中桑梓是东平。
送奉使宣抚护都右丞
作者：陶安
朝代：明

面承天语出京华，春满江南百万家。碧落云开悬月镜，青山霜晚避雷车。恤刑宛合虞朝典，道远如乘汉使槎。原隰咨诹王事毕，欢浮玉色见褒嘉。
送姚秀才归桃源
作者：陶安
朝代：明

客路随身一束书，凌云气似马相如。孤灯江馆厌红粟，三月淮乡多白鱼。遇世岂容淹楚璞，到家唯喜奉潘舆。桃源雨霁春如锦，更望琼林欲驻车。
送孙伯融总制赴括苍
作者：陶安
朝代：明

远携行伍定安危，况子才高迈等夷。勇息烟尘今日计，道经邦国古人为。抚绥黎庶通恩泽，捭阖风云刷羽仪。文武功臣头尚黑，熙朝重见太平时。
送孙别驾赴池阳
作者：陶安
朝代：明

青莲居士之后身，音节连篇古乐府。便从大雅论正葩，猗那为宗舜皋祖。两都三国差可数，南朝绮辞徒织组。隔江玉树夜无声，岩谷风生闻啸虎。神交直到开元上，光燄摩天出天语。飘飖云海超八极，金银台閤群仙侣。忽闻帝遣荧惑星，火斧虹旗镇南土。来向辕门拜明主，晓日麻衣光楚楚。幕中慷慨坐谈兵，何况传家有孙武。紫薇花下月满池，斗酒当筵珠玉吐。朝政方劳柱史记，王衮正赖贤臣补。人生会合苦不常，惊见屏星在门户。醉踏轻舟溯江去，杨柳飞花望牛渚。两崖烟雾湿天门，九朵芙蓉照秋浦。秋浦郡县待摩抚，吏者师模民父母。虽云官至刺史荣，半刺才能当独步。兵火疮残极哀苦，仁惠存心百废举。襦裤歌腾欢鼓舞，千里桑麻沐膏雨。勤敷治道追往古，再见唐虞运当午。挽河洗甲天宇清，坐听弦歌响邹鲁。
送小毛秀才
作者：陶安
朝代：明

北望颖川云树深，江南风雨几沾襟。一千馀里远为客，三百五篇常究心。待用能全和氏璧，知音未负伯牙琴。论文昼永相忘处，棣萼生辉照士林。
送师鲁倅庐城
作者：陶安
朝代：明

金斗城坚淝水流，淮西重地控衿喉。屏星勤驾常侵晓，鬓雪新添独耐秋。桥板照波飞骑远，弩台过雨老僧游。但令民物沾恩泽，田里熙然共解忧。
送常伯昂
作者：陶安
朝代：明

燕云郁嵯峨，形势拱北京。土厚人劲毅，慷慨意气倾。一有温恭儒，翘然擢奇英。夙秉济物志，而无阿世情。西江赞风纪，顷步怀廉平。岭海涤氛翳，湖湘亦澄清。寻登南廌院，爱此霜月明。中台有徵书，共说选择精。春残柳飞絮，送别金陵城。子行勿迟迟，时事方营营。平生报主心，不为利禄婴。致远自今始，侧耳闻佳声。
送庸田佥事
作者：陶安
朝代：明

庸田使者乘轺车，阅得太史河渠书。姚江农民西引领，庶几来此吾其苏。伤心今岁夏秋月，甘雨不降禾苗枯。海潮东回救不得，老稚无异涸辙鱼。曩从官军过州境，编户奔走频供需。计亩敛钱筑城去，役繁未见民力纡。正逢稔岁亦饥馁，遭此乾暵窘室庐。往年有诏甚宽厚，恩泽至今流海隅。既蠲湖田主户米，亦减水深长荡租。皇华光临浙江左，忍视疮痏无完肤。晓霜方寒问道路，冬雨未霁行泥涂。我愿岁丰水旱无，公赋早输私有储。国家富足民欢娱，且免使者勤驰驱。
送张复亨
作者：陶安
朝代：明

玉帛邦交自古然，使轺来驻紫薇边。从容爱说留侯事，坐问能知伯玉贤。鲸海风生喧沸鼎，凤台月白照芳筵。试看南北今如此，必有英雄可合天。
送张太初赴西台御史
作者：陶安
朝代：明

开国功劳出保州，武攻文辅世王侯。星垣柱史承嘉命，天府神都纪胜游。霜草不藏狐兔穴，烟花又绕凤凰楼。惊心时事纷纭甚，应有封章告远猷。
送张学正
作者：陶安
朝代：明

天星执法环太微，选仙上界霜笺飞。先生面带虬虎威，五色文燄腾燕畿。使过先朝名必辉，共佐鸿业高巍巍。旅游经年尘满鞿，辇路遥望交龙旗。固宜从橐趍彤扉，不然玉堂依紫薇。白云飘翩伤远违，捧檄又作江南归。霞城凌空堆绀绯，当窗芹浪香菲菲。秋宵官烛照棘围，对读词义无讹非。甬东学舍垂绛帏，诵弦成风人具依。贰教升泮忘轻肥，馆下弟子英而颀。酒边掀髯笔屡挥，烂如银河云锦机。屋头钟山郁烟霏，疏棂月色窥金徽。功勤频绝竹简韦，坐令秦淮如泗沂。柏垣群公鹰隼翚，谓此美绩前所稀。卷中试艺观珠玑，一朝话别生歔欷。自怜寸草承春晖，有禄及养犹庶几。还家未容隐钓矶，骅骝云路行騑騑。历身显秩荣亲闱，秉璋更舞斑斓衣。
送张库使
作者：陶安
朝代：明

白云馆下旧藏脩，薇劄随身赋远游。宝婺儒家传礼乐，金陵官帑试才猷。孤山雪月寒梅屋，两浙风烟尽板舟。最是双亲皆永寿，捧觞献岁柏香浮。
送张文质赴内察掾
作者：陶安
朝代：明

紫禁东藩望太微，云霄捧足去如飞。秋庭展牍霜随笔，晨马趋朝月满衣。瓦釜米陈嘘石火，苇帘灯寂闲油扉。澄清坊里行踪熟，直待君恩宠赐绯。
送徒伯渊
作者：陶安
朝代：明

城心官帑楮代钱，聚于山积流于泉。纳旧出新日万千，市人四合争欲先。中山才子吏律研，迩来筦库廉而虔。意气能与长贰联，太史平准操微权。宝货满眼众所便，众是凡夫君是仙。坐令美利散列廛，民得资财俱懋迁。飞尘障红炎日煎，纻袍雪色风翩翩。斯人本为儒者贤，旧家出自姑溪边。祖有阴德冤狱湔，子孙三世居溧川。过庭能以诗礼传，出有车马食有田。族中文物纷蝉嫣，桥阴满屋埙篪宣。渊兮吟咏三百篇，青春举笔生云烟。往岁过我圭荜前，敛襟拱袖忙投鞭。示我以文长满笺，粲然蓝玉淮夷蠙。斋窗清话共俎笾，论情缱绻久乃旋。别来荏苒知几年，忽然邂逅钱塘堧。我时南游北赴燕，子方战艺雄戈鋋。大江潮头高沃天，捲帘楼望吴儿獧。柳阴凉浮茉莉筵，东阳官酒西湖莲。六桥雨霁山蜿蜒，银蟾照影秋娟娟。人生离合亦可怜，回首异路心茫然。蹇余万里行役牵，意掇科名蚁慕膻。陆走齐鲁诸山巅，冰雪积冷砭重绵。都城宫阙云霄连，两见黄榜光魁躔。春风三月红杏妍，金门咫尺登无缘。归来空室如磬悬，索居怀友情拳拳。三湖东隔涨碧涟，五凤楼阁凌虚玄。几欲夜棹访戴船，携家就禄依寒毡。金陵聚首喜欲颠，惠我画扇汉隶镌。始知从吏抛椠铅，捧檄正为双亲全。故山在望归兴遄，墙角短檠毋弃捐。丈夫有志铁砚穿，未可斲方皆就圆。圣经万古日月悬，妙道浩浩何渊渊。经济功用弥八埏，学之有要业必专。穷达用舍所守坚，不曰富贵浮云然。
送戴生
作者：陶安
朝代：明

姑孰亭前绿藻肥，会稽山上白云飞。四郊兵气频闻警，一榻灯光只梦归。舟子争潮喧熟路，海鱼修馔奉重闱。姚江在望浑非远，肯踏梭船访钓矶。
送文元粲游学杭城
作者：陶安
朝代：明

钱塘繁华甲天下，雨霁湖山翠如画。朱楼人醉绮罗春，缃帙谁谙灯火夜。一时见君真拔俗，千里寻师遥税驾。生长富贵厌膏粱，隽嚼经书如脍炙。采凤鸣阳出丹穴，苍隼凌秋飞太华。柏垣绣斧风烈存，椿府屏车光宠亚。名贤奕世妙有传，赤箭南金贵无价。闭门功比萤雪勤，入室气与芝兰化。自喜高怀孤月朗，颇厌辩口悬河泻。词林惊见烂春葩，圣田待穫丰秋稼。寸心莫逐汗漫场，万里当会神明舍。客中昆弟共绸缪，岁杪杯盘聊慰藉。胥涛海口撼风霆，吴阜城心起台榭。莲衣红映歌艇筵，柳丝青拂钿车帕。遽令此志生蛊惑，何异无知归罟擭。直须意气慎交游，而况习俗多浮诈。策勋行矣当盛年，展卷琅然了清暇。诏书今日科制复，文星彻晓光芒射。相期才器擢明廷，早植栋梁成大厦。春风吹上杏花枝，天衢飞鞚青云靶。
送易德辉
作者：陶安
朝代：明

金鸦喷火炎尘红，昼长兀居图史丛。有客过我如清风，忽惊秋凉生坐中。词澜分得西江雄，少年旅游江以东。铗歌声断囊未空，自喜知己多名公。吟边点染物态工，凤台烟雨山涳濛。绿鬓晓映青镜铜，出门路与云海通。翩然野鹤超樊笼，便欲献策明光宫。夜梦慈亲泪两瞳，更有祖庭垂白翁。迢迢千里心有忡，寄书不见南飞鸿。林皋一叶飘梧桐，飞云在眼催归篷。到家问安滫瀡充，重整香芸辟蠹虫。翠筠绕屋声玲珑，直节珍材无与同。截玉上献妙有功，协律不下嶰谷筒。一吹瑞凤降碧穹，再吹三吹和气融。四吹五吹年谷丰，六吹成奏帝德崇。终于九奏四海唐虞隆。
送易知事
作者：陶安
朝代：明

青山之阴江之滨，郡城晏然民俗淳。使符煌煌来贵臣，幕府赞画多佳宾。君兮冰雪为精神，中原人物何彬彬。卧龙冈头月如银，清气郁蟠钟在人。壮游燕畿登要津，声光上彻天之宸。宗祧礼制得具陈，长秋佐政功不湮。恩袍绿映宫柳春，袖中敕旨如丝纶。上承侯伯谐同寅，所喜境内无哗嚚。清风吹远案牍尘，芙蓉香冷波粼粼。水天红光日吐晨，乘马上府参朱轮。茧丝岁赋五百钧，十四万石米满囷。省命督集毋扰民，屡嘉劳绩超等伦。溪楼峰峦连翠旻，风烟侑此杯中醇。欢腾棣萼荣蓁蓁，笑看佳儿双玉麟。忽闻书考去志伸，枣阳别野毋逡巡。愿言寿分堂上亲，愿言显要早置身，綵衣辉映金鱼新。
送易长卿二首
作者：陶安
朝代：明

南仕衣难绿，东归鬓欲皤。儒流淹赞佐，官事辍吟哦。春动芝兰砌，秋澄菡萏波。长官前进士，降揖礼容多。椿庭山不老，棣馆禄方新。顾我知名久，逢君问话亲。琴书藏旧物，碑画抚奇珍。烟浪垂虹晚，东吴见故人。
送易长卿二首·其一
作者：陶安
朝代：明

南仕衣难绿，东归鬓欲皤。儒流淹赞佐，官事辍吟哦。春动芝兰砌，秋澄菡萏波。长官前进士，降揖礼容多。
送易长卿二首·其二
作者：陶安
朝代：明

椿庭山不老，棣馆禄方新。顾我知名久，逢君问话亲。琴书藏旧物，碑画抚奇珍。烟浪垂虹晚，东吴见故人。
送曾道士
作者：陶安
朝代：明

青牛蹴月五云京，袖得琳书度上清。琪树阴笼玄鹤陛，碧桃香引紫鸾笙。疏棂银浪浮天影，内鼎金丹鍊日精。小别千年飞驭速，清风何处步虚声。
送朱仲良
作者：陶安
朝代：明

幕府需名掾，儒林拔俊髦。赤霄麟凤至，华岳隼鹰高。家谱遗先业，功庸在武韬。银符传爵秩，玉树秀儿曹。鄢邑怀乡远，铅山鼓箧劳。雨香萱草砌，云涌墨花槽。宝剑精金铸，文绡独茧缫。朝盘苍苜蓿，春酒绿匍萄。诗社惊风笔，书棂继晷膏。霞生灵鹫屐，雪压紫溪舠。青眼多知己，黄眉又伐毛。膺门隆雅遇，和璞遂奇遭。三语名增重，诸侯礼见褒。襟怀澄夜月，简牍析秋毫。访道鹅湖境，承光熊轼旄。水晶明窟宅，珠玉纪游遨。远调边江郡，久延中土豪。青山晨霭树，采石暮烟涛。槐舍香凝戟，莲漪色映袍。谋猷裨召杜，刑罚尚苏皋。骏足仍淹枥，雄姿望解绦。虽承毛义檄，尚莞子游刀。黍稷登商琏，笙镛间舜鼗。屈身班雁鹜，挺质出蓬蒿。宪署嘉才艺，分轺鉴履操。抗章孤荐鹗，投钓六连鳌。要路登风纪，新威纠虐饕。竹松存劲节，兰菊著离骚。喜动庭闱綵，程催水驿篙。诸公闻耿介，列郡息喧嘈。乌府霜飞柏，龙门浪涨桃。功名来衮衮，岁月任滔滔。风俗俱廉问，泉沙必净淘。宸聪资耳目，民瘼解忧嗷。清镜方开匣，彤弓已脱韬。日斜豺虎遁，秋肃草莱薅。折槛应当继，乘骢定不逃。论交心正切，话别首频搔。葵火炎飙扇，荷盘急雨号。离筵车马集，锦瑟送芳醪。
送朱允升
作者：陶安
朝代：明

年年应召赴秦淮，此会留连百日偕。王室议成新制作，客窗飞动旧情怀。未霜荷叶迎湖路，初月梅花映雪斋。更约相逢多胜事，御沟垂柳拂春街。
送朱叔志
作者：陶安
朝代：明

阙里古今唯二处，新安地望鲁邦同。诸贤祠墓遗踪在，两族云仍旧谱通。山市醉游春幔绿，溪窗清话夜灯红。归来又振龙溪业，新额荣光照学宫。
送李国用赴宗文山长
作者：陶安
朝代：明

鹅湖朱陆讲道处，书院独以宗文名。古今自有易简理，经注皆同日月明。苍嶂晓蒸铅水湿，黄帘夜度烛烟轻。交承是我同年士，为说故人华发生。
送李好古赴西台御史
作者：陶安
朝代：明

天花剪玉澡英姿，绿萼梅招梦里诗。百二山河劳跋涉，九重耳目寄询咨。锦袍召对金銮殿，宝墨留题太液池。正值长安花满路，青骢腾踏辔如丝。
送李生赴金陵
作者：陶安
朝代：明

长途雨过息尘埃，马首钟山隐隐来。李绛须登龙虎榜，谪仙重上凤凰台。芸囊册叶逢晴晒，雪屋灯花冒冷开。志士行藏随所遇，岂无当路为怜才。
送李鍊师还少微山
作者：陶安
朝代：明

云间苍湖飞紫龙，鼎烟光怪生芙蓉。铁须化作绿玉丛，仙都幻出天南峰。猗嗟李下白发翁，神交顿作玄玄宗。迩闻鹤骨方两瞳，少微星窥冰雪胸。颇厌膝行访崆峒，喜与柱史仙源通。黄芽彻夜气吐虹，琼舄晓蹑飞霞彤。高翰掠过豹九重，清都楼阙浮瑶穹。羽衣大会珠黍中，璇车御气抟飞蓬。玉姬为酌碧琳醲，侑以三秀苍玲珑。凤凰盘跹戛金钟，众中凝瞻帝之容。帝笑而言来汝童，紫阳云锦开囊封。右招金母左木公，中间稽颡青牛宫。赐饮鲜灏元气充，帝令下土尸三虫。倒驱海水悬半空，电光绕剑奔灵霳。沛然泽物顷刻功，卧听四野歌年丰。石头撑云蟠郁葱，大江万里银涛雄。五城变现金碧融，特来荫此千文松。玄虎上奋铅在镕，忽惊暗室光瞳眬。故隐竹石怀旧踪，平溪过雨摩青铜。翩然鸣佩嘉客从，鹤背铁笛横秋风。三天傥可一笑逢，指顾太始开鸿濛。
送林彦明回括兼简刘伯温胡仲渊二首
作者：陶安
朝代：明

为客二千里，离家五六年。词垣开省掖，宾席拥楼船。巢水栽花地，苍山种粟田。归心何浩荡，执手重留连。伯也温如玉，仲兮清比渊。悬知佳会近，烦以远音传。同郡成三杰，怀人共一天。赞兴邦国业，幸有主君贤。
送林彦明回括兼简刘伯温胡仲渊二首·其一
作者：陶安
朝代：明

为客二千里，离家五六年。词垣开省掖，宾席拥楼船。巢水栽花地，苍山种粟田。归心何浩荡，执手重留连。
送林彦明回括兼简刘伯温胡仲渊二首·其二
作者：陶安
朝代：明

伯也温如玉，仲兮清比渊。悬知佳会近，烦以远音传。同郡成三杰，怀人共一天。赞兴邦国业，幸有主君贤。
送樊照磨
作者：陶安
朝代：明

都水使轺江上驻，郡僚驰驿共经过。旱田官赋今蠲免，属邑民痍更抚摩。水路归舟赊月色，山家冷灶借阳和。蓬莱清浅神仙府，岁晚梅花照碧波。
送毛公礼
作者：陶安
朝代：明

贤网如天覆九垓，拟看展翮起蒿莱。膺门世重登龙誉，雄赋人惊吐凤才。岁月辛勤存铁砚，风雷浩荡接金台。江南鼓箧忘岑寂，雪夜挑灯卷屡开。
送江子宜赴京二首
作者：陶安
朝代：明

芹波香接水晶宫，老笔生花气燄雄。安定教条行浙右，古心家学振江东。书闲清昼茶铛沸，官满多年俸箧空。台阁知名新有荐，轻舟北上趁南风。金水河环万岁山，客中随友看朝班。风雷变化鱼龙海，日月东西虎豹关。石炭晨炊仓米老，土床寒酌瓮醪悭。慈亲应有门闾望，捧得天书及早还。
送江子宜赴京二首·其一
作者：陶安
朝代：明

芹波香接水晶宫，老笔生花气燄雄。安定教条行浙右，古心家学振江东。书闲清昼茶铛沸，官满多年俸箧空。台阁知名新有荐，轻舟北上趁南风。
送江子宜赴京二首·其二
作者：陶安
朝代：明

金水河环万岁山，客中随友看朝班。风雷变化鱼龙海，日月东西虎豹关。石炭晨炊仓米老，土床寒酌瓮醪悭。慈亲应有门闾望，捧得天书及早还。
送汪一初归淳安二首
作者：陶安
朝代：明

地虽邻险要，天独厚仁贤。兵革十年久，祖孙三世全。雀桥云出水，雉岭雨肥田。已遂南归计，令人一黯然。继粟养君子，倚闾烦老亲。家山频入梦，泮水再逢春。人傍绿阴去，沙明锦色新。清名留省闼，时至道还伸。
送汪一初归淳安二首·其一
作者：陶安
朝代：明

地虽邻险要，天独厚仁贤。兵革十年久，祖孙三世全。雀桥云出水，雉岭雨肥田。已遂南归计，令人一黯然。
送汪一初归淳安二首·其二
作者：陶安
朝代：明

继粟养君子，倚闾烦老亲。家山频入梦，泮水再逢春。人傍绿阴去，沙明锦色新。清名留省闼，时至道还伸。
送汪朝宗四首
作者：陶安
朝代：明

越东无敌垒，海右驻王师。相国徵书至，郎官匹马驰。双溪吟月露，万里抚边陲。指日山阴道，风流玩墨池。王夏诸贤俊，烦君寄好音。数书飞示我，千里见同心。宾幄谋猷远，经筵启沃深。金华山水地，何日共豋临。东浙多佳士，才名我所知。居然晋风度，重见汉威仪。别久心相忆，年来鬓已丝。此行劳问讯，共约佐明时。萧相收图籍，功成有足称。圣谟能不坠，王业勃然兴。辟蠹芸常在，登龙士必徵。诸公若留意，文会盛金陵。
送汪朝宗四首·其一
作者：陶安
朝代：明

越东无敌垒，海右驻王师。相国徵书至，郎官匹马驰。双溪吟月露，万里抚边陲。指日山阴道，风流玩墨池。
送汪朝宗四首·其三
作者：陶安
朝代：明

东浙多佳士，才名我所知。居然晋风度，重见汉威仪。别久心相忆，年来鬓已丝。此行劳问讯，共约佐明时。
送汪朝宗四首·其二
作者：陶安
朝代：明

王夏诸贤俊，烦君寄好音。数书飞示我，千里见同心。宾幄谋猷远，经筵启沃深。金华山水地，何日共豋临。
送汪朝宗四首·其四
作者：陶安
朝代：明

萧相收图籍，功成有足称。圣谟能不坠，王业勃然兴。辟蠹芸常在，登龙士必徵。诸公若留意，文会盛金陵。
送沈掾还乡
作者：陶安
朝代：明

华辩风生动四筵，公侯礼貌重留连。江南作客千馀里，幕下淹才数十年。荒径菊松陶令酒，行囊书画米家船。故山莫讶归来早，染就恩袍又着鞭。
送沈竹泉
作者：陶安
朝代：明

吾闻鸿濛之野元气厚，产出异质为苍筤。千竿活翠湿霄汉，百年老节凌风霜。腹中空洞含太和，酿成清泉深蕴藏。朝阳几度鸣凤凰，飞来梢头不得尝。忽然灵源难自秘，流膏洁白生馨香。吾意此竹上摩天乳之星芒，吸得甘露万斛凉。下通体穴钟阴阳，时时挹注琼瑶浆。帝令昭苏下土民，咽嗽一勺消百殃。赤龙运水一时下，玉婴仰视朱吻张。不待铅汞九转功，挽回夭阏成康强。涤肠洗髓清膏肓，暑不烦渴寒不僵。神全气爽欲轻举，三十六帝参翱翔。沈君何为独有慕于此，号为竹泉名姓芳。平生雅抱君子操，虚心直节成文章。活人阴功在天下，如水润物源流长。狄公笼中生意远，昆虫草木丹砂光。东山相望桐汭旁，清溪碧绕琅玕房。叩门急传使者至，聘书来自中书堂。纻袍飘飘佳丽地，戴笠出入兵戎行。相君英雄少许可，揖而进之坐客床。扫清内痾与外戕，俱入丹丘不死乡。辕门昼静尘不扬，相君留饮谈岐黄。挥笔大写竹泉字，龙凤飞舞势矫昂。持来宾幕作佳话，独我才拙惭诸郎。先生不登名利场，丹颜漆发双瞳方。赤日满路归计忙，慈亲应倚门闾望。烦君更以竹泉施八荒，跻民寿域如虞唐。
送清凉寺长老凯翁住持义乌双林寺
作者：陶安
朝代：明

山前双树翠成阴，彷佛祇园地布金。大士除疑融圣教，老禅说法震雷音。定中隐隐闻清磬，别后迢迢郁此心。回望石城烟寺远，一江风雨有龙吟。
送湖北宪佥亦普刺金
作者：陶安
朝代：明

金斧霜威压将营，烟尘不犯石头城。当朝天子为知己，列郡乡民总习兵。鄂渚山川何日到，于湖风浪一时平。舟师好渡蟂矶去，江上游氛易得清。
送牟景阳
作者：陶安
朝代：明

清才曾赞玉堂臣，婉画旋登阃幕宾。蜀郡衣冠家谱旧，河阳桃李政声新。骊珠落纸成文富，鲸浪飞艎督漕频。正是前贤遗爱地，摩挲苍藓认坚珉。
送王克敏赴安丰录事兼简元中宣差
作者：陶安
朝代：明

同入南宫试，逡巡愧不才。都城留字别，升郡寄书来。寒雪森松桧，春阳活草莱。长官烦问讯，东楚忆持杯。
送石仲方诗
作者：陶安
朝代：明

延陵季子之旧邦，林麓秀郁泉流淙。文物萃美如瑶玒，隐居未许慕老庞。涵潜理海心在腔，书帷永夜挑灯釭。去家不远观大江，江边龙虎盘洪厖。秦淮抱城驾石矼，精舍丹碧临奔泷。莫言无笔长如杠，文词力健鼎可扛。论堂考鼓醒愚憃，法言浪浪金石摐。上窥邹鲁驱杂咙，异学不敢操戈鏦。子衿环拱心自降，取友必端戒羿逢。飞觞谈笑月在窗，川后屏息无漎漎。榻前松竹翠羽幢，雪点吟鬓秋蓬双。豸府荐誉声如撞，酌别缆系堤柳桩。俸米载归红满缸，迎门喜动花阴駹。溯河北上乘艂艭，天街雪晴驰骏駹。
送秦君用
作者：陶安
朝代：明

万山丹翠浮楚天，熊蹲龙奔隐云烟。长沙零陵相后先，一水走碧雄澬川。地饶黍稷麻麦田，瘴不为疠暑不煎。苏溪僻境民受廛，蜂屯鱼贯纷牵连。草荒公廨屋数椽，鼓角声撼天南边。秦君下马蓝袂鲜，官闲昼永如神仙。令严兵伍采棒悬，平芜月白犬熟眠。出自富家真象贤，宝视经书唾视钱。平生周急心所便，况乃募粟纶音宣。尧汤曾遇水旱愆，从古有饥无此年。闻之殊觉心恻然，我发我庾实且坚。琼粻满载江上船，顺流不日经淮堧。鹘形久病成苏痊，报以美秩天官铨。御煤香湿黄锦笺，手弹冠尘理腰缠。春风溪亭飞柳绵，银筝侑酒喧离筵。帆开水驿弓控弦，洞庭浪喷蛟鱼涎。巍峰隐隐飞雁旋，岸口迓卒森戈鋋。峒猺怗伏无警传，满帘日色薰兰荃。公田饭饱跨锦鞯，入城为访濂溪泉。
送程子厚
作者：陶安
朝代：明

于穆苍灵运，元化无始终。垂象炳躔逡，积闰成岁功。茫茫万古馀，坐致理则同。清台窥玉管，缇帷候律筒。教筵分列郡，设官效儒宫。新安万山深，闭户象数攻。青袍客江上，宾友蔼文风。望气登危城，占星指遥空。泉清壶漏滴，表正阳晷中。寒毡能慰藉，杯酒聊自充。风高白云飞，澄波送归篷。佳哉泉石墟，树色环青葱。凤皇衔书来，招邀游紫宫。扫清黄道尘，晓望扶桑红。
送艾秀才赴京二首
作者：陶安
朝代：明

太液三山驾碧鳌，五门遥望郁金袍。虞廷诗乐夔功盛，汉殿贤良董策高。尘散海桥观白象，酒香官务荐黄羔。椿翁近在词臣选，亲听当朝说凤毛。天禄青藜照夜深，校书重喜得刘歆。牙牌带月趋棕殿，马辔牵春过柳林。照眼西山悬屋角，近人北斗在天心。新年忝预南宫试，把酒论文拟盍簪。
送艾秀才赴京二首·其一
作者：陶安
朝代：明

太液三山驾碧鳌，五门遥望郁金袍。虞廷诗乐夔功盛，汉殿贤良董策高。尘散海桥观白象，酒香官务荐黄羔。椿翁近在词臣选，亲听当朝说凤毛。
送艾秀才赴京二首·其二
作者：陶安
朝代：明

天禄青藜照夜深，校书重喜得刘歆。牙牌带月趋棕殿，马辔牵春过柳林。照眼西山悬屋角，近人北斗在天心。新年忝预南宫试，把酒论文拟盍簪。
送薇
作者：陶安
朝代：明

敢依华省地，未结玉堂邻。树石借馀韵，夏秋常一春。故添荒境丽，似掩老夫贫。时物还迁变，临风感慨新。
送贺宪史赴广东
作者：陶安
朝代：明

英才适用出儒庠，自喜参承绣斧光。粤雪夜寒飞海峤，蛮烟晓霁避风霜。纻袍清挹芙蓉水，椰椀甘凝荔子浆。北望凤台真捷径，先将文采动遐荒。
送贺宪史赴广东
作者：陶安
朝代：明
体裁：七言律诗

英才适用出儒庠，自喜参承绣斧光。粤雪夜寒飞海峤，蛮烟晓霁避风霜。纻袍清挹芙蓉水，椰碗甘凝荔子浆。北望凤台真捷径，先将文采动遐荒。
送赵心德赴番禺令
作者：陶安
朝代：明

去天万里海南边，甘露清泠洗瘴烟。邑附羊城民按堵，路通狮国贾开船。荔枝雨后千岩丽，榔叶云间百粤连。玉节金符皆大府，喜闻子贱昼鸣弦。
送邵克忠赴武冈照磨
作者：陶安
朝代：明

七十二峰楼幕下，诸侯宾佐六曹师。簿书疏少寻诗酒，城郭萧条罢鼓旗。烟湿猿藤骑马处，云连龙瀑倚栏时。蛮溪警绝官无事，月照秋莲泛碧漪。
送铁元起监归州
作者：陶安
朝代：明

川口通衢熊绎城，儿童竹马走相迎。三巴草树春浮动，万舸风涛雨荡平。晚市炊烟连白帝，晓山旭日射红旌。政成当入兰台选，熟路霜蹄上玉京。
送陈唯道赴广东宪史
作者：陶安
朝代：明

台柏相看耐雪霜，天南行役溯长江。绣衣香里风生笔，绿绮声中月在窗。海树迎人驰晓骑，蛮蕉对酒剔秋釭。纷纷货利无心取，时吐嘉谋慰远邦。
送陶伯仁
作者：陶安
朝代：明

白云已逐东风去，桃李曾沾化雨恩。江左名都新作客，山中稚子又迎门。芙蓉光射苍龙鼎，菊树香飞绿蚁尊。奉檄南归如衣锦，一帘溪月坐毡温。
送集庆教授博渊泉
作者：陶安
朝代：明

四荐科场笔有神，三为博士甑生尘。江南学校尊升郡，海内英豪让国人。青镜忽看霜入鬓，玉堂行与月为邻。临岐无限留连意，已觉风云满要津。
送静明复住持天宫寺
作者：陶安
朝代：明

静明复，毓秀乎儒族。兹乃膜拜缁其服，终日翻经坐空谷。君不见龙飞凤舞下天目，烟草凄凉渺平陆。江南玉树寂无舞，喜见昙花艳西竺。月影相随湖上宿，晓玩云楼众山绿。苑鹿昼驯岩虎伏，饭饱青精荫脩竹。空外一声清呗响，宝床演法毫光烛。莲香飞出齿牙间，天雨曼陀散珠玉。闻道天宫现人世，苍鹫回环梵王屋。一朝教省檄书来，主领名山起幽独。释子遥闻大欢喜，仰待云间锡飞速。从今礼师如礼佛，丈室天龙来眷属。但令宗说两通融，选佛场中一灯续。
送马仲云
作者：陶安
朝代：明

两浙繁华第一州，宦情更喜挈家游。吏曹环立看挥笔，明府相过听运筹。雪水晴浮金板舫，虹桥春跃紫花骝。羽书近日传边警，未暇弦歌醉酒楼。
送黄文敬长岱山
作者：陶安
朝代：明

都门烟柳去年时，回首文光照岛夷。半石琢成司寇像，空庠留得侍郎祠。坐看贾舶分盐利，自笑行囊少俸资。最是郡城文献地，不妨来往结相知。
途中偶书所见
作者：陶安
朝代：明

碾轮临古道，桥柱卧枯壕。墙曝桑皮纸，锅炊枣肉糕。卖鱼携网袋，牧马绊槎槽。别有伤神处，屋空人已逃。
途中别友
作者：陶安
朝代：明

岐路霜枫照面红，君归浙右我江东。青山今夜看明月，两地相思听断鸿。
途中怀古述事再用前韵
作者：陶安
朝代：明

太风扫空垓下歌，昔年分争才隔河。鸿门酒酣赤帝子，回首四海流恩波。台荒戏马春草绿，美人一去伤如何。匹夫岂是万人敌，事业不竞空蹉跎。山川灵杰千古在，石洪奇险劳经过。半天危楼两苏迹，苍烟粉堞犹巍峨。轻舟卸帆傍堤泊，老剑出匣临流磨。长篙蘸碧接淮浦，惊喜江南乡景多。杯馀吟啸无旅况，笔戏万象光森罗。英雄过眼俱寂寞，幸际斯世休干戈。同行佳友得豪俊，俯视馀子当殊科。咳唾随风粲珠玉，冠盖有日锵环珂。立身志节当自许，纷纷富贵皆从它。譬如野鹤匪凡鸟，翅轮入云高戛摩。喜君气岸亦孤峻，厌见小妾桃颜酡。我归拜舞为亲寿，萱花香里春晖和。
遣兴
作者：陶安
朝代：明

门前苍嶂列，身在白云栖。有地学为圃，无邻可乞醯。江天孤影鹤，山月五更鸡。自料殷员外，惭非宓不齐。
遣兴三首
作者：陶安
朝代：明

斫竹藩新廨，锄茅辟古蹊。地偏松鼠过，树合竹鸡啼。信步来溪上，迟留到日西。移时忽得句，遣兴不拘题。鹄立疏晨仗，蜂喧聚午衙。寓居多泽水，吾分合渔槎。未病常储药，无眠减啜茶。从人笑潘岳，垂老更栽花。近时来井邑，远迹亦山林。每忆君赐食，尚期朋盍簪。遣文当述理，临政必清心。片语人皆信，无烦徙木金。
遣兴三首·其一
作者：陶安
朝代：明

斫竹藩新廨，锄茅辟古蹊。地偏松鼠过，树合竹鸡啼。信步来溪上，迟留到日西。移时忽得句，遣兴不拘题。
遣兴三首·其三
作者：陶安
朝代：明

近时来井邑，远迹亦山林。每忆君赐食，尚期朋盍簪。遣文当述理，临政必清心。片语人皆信，无烦徙木金。
遣兴三首·其二
作者：陶安
朝代：明

鹄立疏晨仗，蜂喧聚午衙。寓居多泽水，吾分合渔槎。未病常储药，无眠减啜茶。从人笑潘岳，垂老更栽花。
遣役
作者：陶安
朝代：明

裹粮荷锸阵桓桓，凿堑营城往六安。老子凝情不成寐，挑灯愁听雨声寒。
遣怀
作者：陶安
朝代：明

十朝八九病，一世万千忙。未获康宁福，犹驰汗漫场。延龄爱芝术，游宦忆耕桑。习静心无扰，馀生乐未央。
遣愁
作者：陶安
朝代：明

默守此心定，仰看孤月明。忧来多为国，老去岂偷生。将校乘时奋，乾坤有日清。新霜寒太骤，旧絮晓来轻。
遣意
作者：陶安
朝代：明

急雨打篷还易过，薄云笼树未全开。天公今岁阳和早，先有春风拂面来。
遥夜
作者：陶安
朝代：明

紫云轻袂拂云霄，冒冷朱颜亦易凋。洞府玉箫声又隔，满山蟋蟀沸秋宵。
那吒石
作者：陶安
朝代：明

何处飞来臂有翰，峰头毛发照波寒。不知元是那吒石，误作巫山十二看。
邻舟
作者：陶安
朝代：明

邻舟先发到还迟，我正篷窗稳坐时。万事太忙非久计，老天试使众人知。
郊外
作者：陶安
朝代：明

处处多栽竹，家家尽结茅。蜜房封蛹户，蜡树系虫包。瓮汲泉微浊，锄耕地颇硗。傍檐羞草具，无粟易山肴。
郡史林景山见寄赓县尹王庭槐诗因次韵二首一简王尹林掾一以自述
作者：陶安
朝代：明

客中相遇最相知，官务纷纭理乱丝。井邑近来多惠爱，簿书老去少奔驰。换鹅墨妙公馀事，放鹤笼虚客到时。守分不踰为上计，世情机巧却成痴。灯下功勤老砚知，何时心绪似游丝。一天细雨侵人冷，半世流光背我驰。溪屋且宜扪虱话，海波未是钓鳌时。偶然自得忘言处，默坐书丛绝类痴。
郡史林景山见寄赓县尹王庭槐诗因次韵二首一简王尹林掾一以自述·其一
作者：陶安
朝代：明

客中相遇最相知，官务纷纭理乱丝。井邑近来多惠爱，簿书老去少奔驰。换鹅墨妙公馀事，放鹤笼虚客到时。守分不踰为上计，世情机巧却成痴。
郡史林景山见寄赓县尹王庭槐诗因次韵二首一简王尹林掾一以自述·其二
作者：陶安
朝代：明

灯下功勤老砚知，何时心绪似游丝。一天细雨侵人冷，半世流光背我驰。溪屋且宜扪虱话，海波未是钓鳌时。偶然自得忘言处，默坐书丛绝类痴。
郡寓偶成
作者：陶安
朝代：明

江月箫声远，城春竹色斑。天文鹑尾次，地险虎头关。绾绶此为郡，结茅先对山。雨晴闻布谷，斗草未能闲。
郯城叟
作者：陶安
朝代：明

稃屑为饘不满瓯，焚茅烘暖敝绵裘。老翁自说因何瘦，连岁田禾不得收。
郯城客馆晚宿
作者：陶安
朝代：明

烟壁风棂几岁华，瓮浆温酌当供茶。蔓根作菜甜如芋，粟饭登盆细杂沙。病妪暖煨芦席炕，小娃夜纺木绵车。掩关且拥重衾坐，苏子油灯屡结花。
酒
作者：陶安
朝代：明

人以酒为甘，我以酒为苦。平时爱静重，醉后轻言语。容仪渐不庄，咳唾且频吐。目花散万蚁，细字卒难睹。事重忙亦辍，面赭羞自俯。大禹疏仪狄，阮籍侪恶侣。圣狂天壤殊，可以警千古。
采石
作者：陶安
朝代：明

绝壁高寒天与邻，倚江楼阁万鱼鳞。独招乌帻骑鲸客，岂有朱衣跃马人。天堑方今无所限，蛾眉从此不须颦。荻芽绿嫩河鲀上，呼酒花前管领春。
采石晚渡
作者：陶安
朝代：明

残霞远树水云中，淮甸江乡有路通。沙影分开晴浪白，橹声摇落夕阳红。风前宿鹭投疏苇，岸上征人望短篷。幸有蛾眉解迎客，无劳更叹暮途穷。
释疑
作者：陶安
朝代：明

人喜闻人过，我唯攻我疵。狐冰疑自释，鱼水乐相知。官府新文积，边城远檄驰。长沙言切直，前汉赖扶持。
重登凤凰台献歌奉进时岁丙午剪除群凶殆尽喜而有作
作者：陶安
朝代：明

已捣狐兔窟，重登凤凰台。凤凰台上圣人作，净扫六合无纤埃。白日出，青天开。烟霏无留痕，旷荡尽九垓。但见紫金之山高崔巍，长江万里奔驶朝宗来。朝宗来，皇图恢。握乾镇坤，妙斡璇枢回。大哉造化仁，浡浡雨露滋。枯槁总苏醒，烝黎乐雍熙。乐雍熙，咸梯航。圣人升大宝，端冕莅四方，神基永固天同长。地同久，天同长，圣人万寿延无疆，高台览德来凤凰。
重至金陵喜熙朝建都
作者：陶安
朝代：明

圣王开极坐金銮，整顿乾坤始得安。景运河清并海晏，江山虎踞更龙蟠。四方宝货梯航至，百辟衣冠雨露宽。从此升平千万载，黎民击壤罄交欢。
重过小孤山
作者：陶安
朝代：明

从古开关作海门，风涛不动石为根。地灵内拱孤身露，水势西来万派吞。高柱擎天环日月，飞岑起雾湿朝昏。羽翰倘出层巅上，直度云霄叫帝阍。
重阳二首
作者：陶安
朝代：明

倚杖西风晚日间，一江晴色照衰颜。近年独喜行平地，才说登高倦上山。乱后菊花栽已少，病馀酒盏饮何悭。霜螯玉鲙无寻处，老树残烟自掩关。客居正有大龙山，又有黄花古市阛。九日何缘无节意，一身犹自远乡关。亲交对景应相忆，僚佐离家尽不闲。莫道明年谁尚健，茱萸已笑鬓毛斑。
重阳二首·其一
作者：陶安
朝代：明

倚杖西风晚日间，一江晴色照衰颜。近年独喜行平地，才说登高倦上山。乱后菊花栽已少，病馀酒盏饮何悭。霜螯玉鲙无寻处，老树残烟自掩关。
重阳二首·其二
作者：陶安
朝代：明

客居正有大龙山，又有黄花古市阛。九日何缘无节意，一身犹自远乡关。亲交对景应相忆，僚佐离家尽不闲。莫道明年谁尚健，茱萸已笑鬓毛斑。
野人二首
作者：陶安
朝代：明

野人便土物，性懒入城中。水荇羊须白，山茶鹤顶红。开窑分贱炭，汲井截深筒。酒熟邀人饮，登盘芋栗丰。野人便土物，家计日经营。弋雁乾成腊，笼虾活煮羹。泥肥桑干密，雨湿菜芽生。今岁田禾熟，鸡豚养得成。
野人二首·其一
作者：陶安
朝代：明

野人便土物，性懒入城中。水荇羊须白，山茶鹤顶红。开窑分贱炭，汲井截深筒。酒熟邀人饮，登盘芋栗丰。
野人二首·其二
作者：陶安
朝代：明

野人便土物，家计日经营。弋雁乾成腊，笼虾活煮羹。泥肥桑干密，雨湿菜芽生。今岁田禾熟，鸡豚养得成。
野叟二首
作者：陶安
朝代：明

作史居官府，休心类野翁。不将文胜质，独与古同风。将相咨询后，山林梦寐中。此身虽案牍，幽趣满帘栊。避世潜山野，输君隐市朝。行年今欲老，太朴未全消。竹屋观晴嶂，茶铛煮午潮。献芹心正切，未得友鱼樵。
野叟二首·其一
作者：陶安
朝代：明

作史居官府，休心类野翁。不将文胜质，独与古同风。将相咨询后，山林梦寐中。此身虽案牍，幽趣满帘栊。
野叟二首·其二
作者：陶安
朝代：明

避世潜山野，输君隐市朝。行年今欲老，太朴未全消。竹屋观晴嶂，茶铛煮午潮。献芹心正切，未得友鱼樵。
野性
作者：陶安
朝代：明

紫蟹黄花野性娱，枞川秋晚问皆无。得闲意到蔬新种，不饮神清酒绝沽。雨气四窗浮几砚，寒声一片起菰蒲。烟波朝暮追随处，好似扁舟泛五湖。
野花
作者：陶安
朝代：明

点染韶华傅色均，枝枝红白为谁新。虽然冷落山林下，也向东风静笑春。
金缕曲·夜宿省中有怀贺久孚
作者：陶安
朝代：明

庭树秋声冷。夜迢迢、漏传银箭，月明华省。最惜稽山无贺老，短烛照人孤影。做好梦、又还惊醒。风透围屏青绫薄，且披衣、立傍梧桐井。兵卫肃，画廊静。江湖聚散如萍梗。笑谈间、云霄蹑足，一鞭驰骋。万壑水晶天不夜，人在玉真仙境。说近日、四郊无警。兵后遗民归田里，渐桑麻、绿映鹅湖岭。须再见，好光景。
金钗谷
作者：陶安
朝代：明

何人钗堕绿沙傍，彷佛镂金两股长。环护那容风浪到，特来系缆挹馀香。
钟阜晚烟
作者：陶安
朝代：明

紫翠光凝日欲晡，上方楼阁隐模糊。归林高鸟巢纱幕，喷雾雄龙护宝珠。点染神功皆造化，留连好处是桑榆。涧松掩映同迟久，莫对山灵叹暮途。
铜陵二首
作者：陶安
朝代：明

县市无城堵，坡陀枕水滨。铜坑寒凿矿，炭户晓担薪。兵后姜芽少，岩深箭竹新。沙蹊浮石子，戛戛履声频。石塔深巢鸟，砖街曲类蛇。平山立烽堠，小港隐渔槎。田废多生荻，池湮不沤麻。独存荒鬼殿，未有县官衙。
铜陵二首·其一
作者：陶安
朝代：明

县市无城堵，坡陀枕水滨。铜坑寒凿矿，炭户晓担薪。兵后姜芽少，岩深箭竹新。沙蹊浮石子，戛戛履声频。
铜陵二首·其二
作者：陶安
朝代：明

石塔深巢鸟，砖街曲类蛇。平山立烽堠，小港隐渔槎。田废多生荻，池湮不沤麻。独存荒鬼殿，未有县官衙。
锄草二首
作者：陶安
朝代：明

锄草力亦劳，根连土如铁。草深固荒秽，还疑伏蛇蝎。锄草废屋基，更刬故瓦屑。拾得古铜钩，苍翠不磨灭。
锄草二首·其一
作者：陶安
朝代：明

锄草力亦劳，根连土如铁。草深固荒秽，还疑伏蛇蝎。
锄草二首·其二
作者：陶安
朝代：明

锄草废屋基，更刬故瓦屑。拾得古铜钩，苍翠不磨灭。
镇守太平杨侯致仕
作者：陶安
朝代：明

金虎横腰世爵传，功成谢事享高年。营家绿野闲方乐，报国丹心老愈坚。刀剑于今买牛犊，兜鍪自昔换貂蝉。江城久驻多遗爱，军政承风尚肃然。
闻上江消息二首
作者：陶安
朝代：明

义旗西指鄂，不战沛仁恩。拓地荆襄汉，降王祖子孙。米盐通泽国，图籍会辕门。全据长江险，京陵势愈尊。归义诸文武，随军到里闾。城池今异代，妻子复同居。全国兵家尚，安民治体初。英雄平海宇，仁厚是权舆。
闻上江消息二首·其一
作者：陶安
朝代：明

义旗西指鄂，不战沛仁恩。拓地荆襄汉，降王祖子孙。米盐通泽国，图籍会辕门。全据长江险，京陵势愈尊。
闻上江消息二首·其二
作者：陶安
朝代：明

归义诸文武，随军到里闾。城池今异代，妻子复同居。全国兵家尚，安民治体初。英雄平海宇，仁厚是权舆。